Yasamalda uzunluğu bir kilometrdən çox olan 4 küçədə yenidənqurma işləri aparılır VİDEO - AZƏRTAC\nAzərbaycan Avtomobil Yolları Dövlət Agentliyi tərəfindən paytaxtın Yasamal rayonu ərazisində kompleks tədbirlər həyata keçirilir. İşlər əsasən uzun müddət əsaslı şəkildə təmir olunmadan istismar olunan, hazırda yol örtüyünün vəziyyəti qənaətbəxş olmayan küçə və yollarda aparılır. Bu istiqamətdə rayon üzrə ümumi uzunluğu bir kilometrdən çox olan 4 küçədə yenidənqurma işləri icra olunur.\nAgentliyin İctimaiyyətlə əlaqələr şöbəsindən AZƏRTAC-a bildirilib ki, aparılan təmir işləri çərçivəsində 318 metr uzunluğa malik Mirzəağa Əliyev küçəsində genişləndirilmə, 736 poqonometr bordür daşlarının dəyişilməsi, 950 poqonometr tamet daşlarının düzülməsi işləri görülüb. Təmir işləri aparılan ərazinin ümumi sahəsi 3600 kvadratmetr təşkil edir.\nTəmir işləri Bəşir Səfəroğlu küçəsində də aparılıb. Küçənin uzunluğu 316, eni ortalama 9 metr təşkil edir. Küçə boyu 724 poqonometr bordür, 846 poqonometr tamet daşı düzülüb. Ümumilikdə 3320 kvadratmetr sahədə təmir işləri görülür.\nTəmir işlərinin icra olunduğu daha bir ərazi Çingiz Mustafayev küçəsidir. 202 metr uzunluğa, 6 metr enə malik küçəyə 327 poqonometr bordür, 577 poqonometr tamet daşı düzülüb.\nAnaloji işlərin aparıldığı İsmayıl bəy Qutqaşınlı küçəsinin 194 metr uzunluğa malik hissənin eni 15 metrdir (Mirzəağa Əliyev küçəsi ilə Bəşir Səfəroğlu küçələrinin kəsişməsinə qədər olan hissə).\nSözügedən küçələrdə “İnşaat Norma və Qaydaları”na əsasən zəruri yerlərdə deformasiyaya uğramış yararsız qrunt qazılaraq çıxarılıb, əks dolğu işləri aparılmaqla kipləşdirmə işləri görülüb, küçələr profilə salınıb, zəruri yerlərdə optimal qum-çınqıl qarışığından yol əsası işlənilib və bunun ardınca 3 qat yeni asfalt-beton örtüyü döşənib.\nBütün işlər tərtib olunmuş qrafikə uyğun şəkildə aparılıb. İşlərin vaxtında yekunlaşdılması üçün əraziyə lazımi sayda canlı qüvvə və texnika cəlb edilib.\nAZERTAG.AZ :Yasamalda uzunluğu bir kilometrdən çox olan 4 küçədə yenidənqurma işləri aparılır VİDEO


Özəl Başlıq Archives - Page 5 of 5 - Azərbaycan Xəbər Portalı\nMuxbirAZ 05 Dekabr 2019 05 Dekabr 2019\nAzərbaycan Film Akademiyasının istehsalı olan Sayrışan İşıqlar tibbi mövzuda internet serialının əsas tanıtımı paylaşıldı.\nDÜNYADA İLK DƏFƏ İCRA EDİLƏN UNİKAL ƏMƏLİYYAT AZƏRBAYCANDA +FOTO,VİDEO\nBelə ki, Azərbaycanın ilk qaraciyər transplantasiyası komandasının rəhbəri t.f.d. Mircəlal Kazımi tərəfindən aparılan müayinə nəticəsində 5 yaşlı pasiyentdə hiperlipidemiya diaqnozunun olması təsdiqlənib.\n500-CÜ BÖYRƏK TRANSPLANTASİYASI + FOTO, VİDEO\nMuxbirAZ 03 Dekabr 2019 03 Dekabr 2019\n“500 uğurlu orqan transplantasiyası çox qürurverici bir rəqəmdir. Bu münasibətlə mənimlə uzun illər çiyin-çiyinə işləyən həmkarlarımı və eyni zamanda cəmiyyətimizi də təbrik etmək istəyirəm.\nGündəm ictimai Özəl Başlıq psixologiya\nMÜĞƏNNİDƏN AİLƏLƏRƏ NÜMUNƏ OLMAZ\nMuxbirAZ 02 Dekabr 2019 02 Dekabr 2019\nƏn absurd həll yollarından biri televiziyada yayımlanan “maarifləndirici” proqramlardır. Belə ki, maarifləndirici televiziya verlişləri onsuz da məhduddur.\n“Black Friday” Qara Cümə-Ağ Yalan\nMuxbirAZ 29 Noyabr 2019 30 Noyabr 2019\nQeyd edək ki, Qara cümə Azərbaycanda Ağ Yalandır. Xarici ölkələrdə real endirimlərlə rastlaşmağımıza baxmayaraq Bakıda heç bir endirimdən söz gedə bilməz.\n7 YAŞLI VİDEOBLOGER DÜNYA TURUNA ÇIXDI+VİDEO\nMuxbirAZ 23 Noyabr 2019 30 Noyabr 2019\nVideobloger Fədək Tahirsoy kanalından yeni layihəyə start verib. Belə ki, layihənin ideya müəllifi Zaur Tahirsoy layihə haqqında bunları bildirib\nMuxbirAZ 22 Noyabr 2019 30 Noyabr 2019\nKeyfiyyətsiz işlərlə sponsorları hürkütməyin! Biz keyfiyyətli iş ortaya qoyaraq sponsorlara televiziya qədər və hətta ondan daha çox təsirli bir sahənin olduğunu isbat etməyə çalışırıq. Xarab və zövqsüş işlərlə bu yeniliyi ZİYAN etməyin!\nXəbərlərlərlərin İctimailəşdirilməsi Agentliyi\nMuxbirAZ 20 Noyabr 2019 30 Noyabr 2019\nAzərbaycanda yeni xəbər portalı fəaliyyətə başladı. muxbir.az saytı ilə fəaliyyətə start verən "Xəbərlərin İctimailəşdirilməsi Agentliyi" ölkə gündəminə, eyni zamanda siyasi, sosial, psixoloji, mədəniyyət və bir çox xarici və daxili xəbərləri...


525-ci Qəzet - Milli Məclis "Təhsil haqqında" qanuna dəyişikliyi təsdiqlədi\nMilli Məclis "Təhsil haqqında" qanuna dəyişikliyi təsdiqlədi\nQANUNA 60-DAN ÇOX DƏYİŞİKLİK EDİLDİ\nMilli Məclisin (MM) dünən keçirilən növbədənkənar plenar iclasında "Təhsil haqqında" qanuna dəyişiklik layihəsi müzakirəyə çıxarılıb.\nLayihə barədə parlamentin Elm və təhsil komitəsinin sədri İsa Həbibbəyli məlumat verib.\nOnun sözlərinə görə, qanuna 60-dan çox dəyişikliyin edilməsi təklif olunur.\nO qeyd edib ki, dəyişikliklərdən biri Azərbaycanda ümumi təhsil müəssisəsinin yerləşdiyi ərazidə yaşayan təhsilalanların həmin təhsil müəssisəsinə ilk növbədə qəbul olunmasını nəzərdə tutur:\n"Yəni mövcud qanunun 19-cu (Ümumi təhsil) maddəsinin 14-cü bəndinə edilən əlavəyə əsasən, ümumi təhsil müəssisəsinin yerləşdiyi ərazidə yaşayan təhsilalanlar həmin təhsil müəssisəsinə ilk növbədə qəbul olunacaqlar.\nBununla yanaşı, ümumi təhsil müəssisələrinə uşaqların qəbulu, sinifdən-sinfə keçirilməsi və yerdəyişməsi qaydası müvafiq icra hakimiyyəti orqanı tərəfindən müəyyən ediləcək. Odur ki, qanundakı müvafiq maddənin 5-ci bəndi yeni redaksiyada verilib: Beynəlxalq fənn olimpiadalarının qalibləri istənilən ixtisaslar üzrə, respublika fənn olimpiadalarının, yüksək səviyyəli beynəlxalq müsabiqələrin və yarışarın qalibləri müvafiq ixtisaslar üzrə ali təhsil müəssisələrinə müsabiqədənkənar qəbul olunacaqlar. Qüvvədə olan bənd isə belədir: Dünya fənn olimpiadalarının, yüksəksəviyyəli beynəlxalq müsabiqələrin və yarışların qalibləri müvafiq ixtisaslar üzrə ali təhsil müəssisələrinə müsabiqədənkənar qəbul olunurlar. Bu olimpiadaların, beynəlxalq müsabiqələrin və yarışların siyahısı müvafiq icra hakimiyyəti orqanı tərəfindən müəyyən edilir.\nDəyişikliklə Azərbaycanda valideynlərin və ya digər qanuni nümayəndələrin müraciəti ilə hər təqvim ilinin sonunadək 6 yaşı tamam olan uşaqlar da məktəbə qəbul ediləcəklər. Qanunun 19-cu (Ümumi təhsil) maddəsinin 11-ci bəndinə əsasən, Azərbaycanda ibtidai təhsil 6 yaşdan başlanır. Dəyişikliklə bəndə ikinci cümlə əlavə olunub. Yeniliyə əsasən, valideynlərin və ya digər qanuni nümayəndələrin müraciəti ilə hər təqvim ilinin sonunadək 6 yaşı tamam olan uşaqlar da məktəbə qəbul ediləcəklər".\nEyni zamanda, qanuna edilən dəyişikliklərə əsasən, hamilə qadınların, uşağının 3 yaşınadək sosial məzuniyyətdə olan və həmin məzuniyyət bitdikdən sonra 1 ildən az müddətdə müvafiq vəzifədə (peşədə) çalışan qadınların (uşağını təkbaşına böyüdən kişilərin) sertfikasiyası keçirilməyəcək. Həmçinin, ilk dəfə işə qəbul olunanlar 5 il müddətində, eləcə də azı 3 dəfə sertifikasiyadan keçmiş şəxslər sertifikasiyadan keçirilməyəcəklər.\nMüzakirələr zamanı millət vəkili Vahid Əhmədov isə sertifikasiya ilə bağlı məsələyə etirazını bildirib: "Bu sertifiasiya axı nəyə görə lazımdır? Bu, təhsildə islahatlar üçündür, yoxsa təhsildə, müəllimlərdə stress yaratmaq üçün? Mən bu məsələnin qəti şəkildə əleyhinəyəm. Birinə icazə verilir, birinə icazə verilmir. Bunun təhsilimizə ziyandan başqa, heç bir xeyri olmayacaq".\nMillət vəkili Hikmət Babaoğlu digər dillərdə məktəblərin açılması məsələsi ilə bağlı narahatlığını ifadə edib: "Burada başqa dillər deyərkən hansı dillər nəzərdə tutulur? Bu məsələ məni narahat edir".\nMM-in komitə sədri Siyavuş Novruzov bildirib ki, "Təhsil haqqında" qanun bütövlükdə yenidən işlənilməlidir: "Bu gün 62 dəyişiklik edilir. Sabah 102 dəyişiklik ediləcək və sairə. Bu məsələni yığışdırmaq lazımdır. Hesab edirəm ki, bu qanun bütövlükdə yenidən işlənməlidir. Eyni zamanda, dövlət xətti ilə xaricdə təhsil alanlar ölkəyə qayıtmırlar. Deyirlər ki, əmək haqqı azdır. Bu dövlətin pulu ilə oxumusansa, ölkəyə qayıdıb borcunu qaytarmalısan, xidmət etməlisən". S.Novruzov həmçinin qeyd edib ki, həmin tələbələrin təhsil xərclərini dövlət ödəyib, ona görə də ölkəyə qayıtmalıdırlar: "Onlar niyə ölkəyə qayıtmırlar? Həmin insanlarla müqavilə bağlanmalıdır ki, ona qoyulan sərmayəni qaytarsın, yəni işləməklə xalqına xidmət etsin".\nMüzakirələrin sonunda qanuna dəyişikliklər səsə qoyularaq qəbul edilib.


Elmar Memmedyarov Xorvatiyanın prezidenti ile görüşüb - Azadliq Xeber\nElmar Memmedyarov Xorvatiyanın prezidenti ile görüşüb\n08.07.2015 / 21:33 xeber –\nXorvatiyaya rəsmi səfəri çərçivəsində Azərbaycan xarici işlər naziri Elmar Məmmədyarov Xorvatiya prezidenti xanım Kolinda Qrabar-Kitaroviçlə görüşüb.\nXarici İşlər Nazirliyinin mətbuat xidmətindən APA-ya verilən məlumata görə, E.Məmmədyarov prezident seçilməsi münasibətilə xanım K.Qrabar-Kitaroviçə Azərbaycan prezidenti İlham Əliyevin səmimi təbrikini və salamlarını çatdırıb. Xorvatiya prezidenti səmimi təbrikə görə Azərbaycan prezidenti İlham Əliyevə təşəkkürünü ifadə edib və prezident İlham Əliyevə salamları və ən xoş arzularının yetirilməsini xahiş edib.\nGörüş zamanı Azərbaycanla Xorvatiya arasında siyasi, iqtisadi, enerji və digər sahələrdə əlaqələrin inkişafından məmnunluq ifadə olunub. Azərbaycan prezidenti İlham Əliyevin 2013-cü ildə Xorvatiyaya rəsmi səfərinin və səfər çərçivəsində “Azərbaycan Respublikası və Xorvatiya Respublikası arasında strateji tərəfdaşlıq və dostluq münasibətləri haqqında Zaqreb Bəyannaməsi”nin imzalanmasının ölkələrimiz arasında münasibətlərin hərtərəfli inkişaf etdirilməsi üçün əlverişli siyasi zəmin yaratdığı qeyd olunub.\nHəmçinin görüş zamanı Azərbaycan və Xorvatiya hökumətləri arasında iqtisadi əməkdaşlığın təşviq edilməsi məqsədilə yaradılmış birgə iqtisadi əməkdaşlıq üzrə komissiyanın ilk iclasının tezliklə keçirilməsinin vacibliyi vurğulanıb.


2013-cü ildə Bakıda torpaq sahəsinin qiyməti 4 faizdən artıq ucuzlaşıb\nBiznes və iqtisadiyyat xəbərləri 3 Fevral 2014 18:44 (UTC+04:00)\n2013-cü ildə Bakıda torpaq sahəsinin qiyməti 4,22 faiz azalıb. Ötən ilin yanvar ayında 1 sot torpağı orta hesabla 18 min dollara, dekabrda isə 17 240 dollara əldə etmək mümkün idi. Bunu bazar ertəsi Trend-ə "MBA Group" konsaltinq şirkətinin baş direktoru Nüsrət İbrahimov deyib.\nO, hesab edir ki, 2014-cü ildə torpağın qiyməti əsasən dəyişməyəcək və ötən ilin səviyyəsində qalacaq.\nN.İbrahimov bildirib ki, ötən ilin I yarısında qiymətlər artım tendensiyası nümayiş etdirib və iyunda 20 min dollar (orta hesabla 1 sota görə) səviyyəsini ötüb, lakin sonra qiymətlər aşağı düşüb.\nOnun sözlərinə görə, ilin II yarısında müşahidə edilən qiymət azalması dekabradək davam edib: "Bu cür vəziyyəti tikinti üçün xarakterik olmayan ayların başlaması və torpaq bazarında fəallığın azalması ilə izah etmək olar. İlin soyuq aylarında torpağa tələbat azalır ki, bu da nəticədə bağlanan sövdələşmələrin sayının azalmasına və qiymətlərin aşağı düşməsinə gətirib çıxarır".\nXarakterik olmayan mənzərə paytaxtın Nərimanov, Nəsimi və Suraxanı rayonlarında da müşahidə edilib, həmin rayonlarda ilin son aylarında torpağın qiyməti bahalaşıb. Ekspert qeyd edib ki, torpağın qiyməti, əsasən, şəhərin mərkəzdən kənar rayonlarında ucuzlaşıb.\nTəsadüfi deyil ki, ən bahalı torpaq sahəsi (1 sot torpağa görə 178 min dollar) məhz Nərimanov rayonunda, ən ucuz torpaq sahəsi (1 sota görə 383 dollar) isə Abşeron rayonunun Masazır qəsəbəsində təklif edilib.


Nabukkoya 4milyard avro ayrıdı | AgahMedia.Com\nHome » Beynəlxalq, Biznes sfera və iqtisadiyyat, Siyasət, Ümumi\t» Nabukkoya 4milyard avro ayrıdı\nNabukkoya 4milyard avro ayrıdı\nAvropa Yenidənqurma və İnkişaf Bankı, Avropa İnvestisiya Bankı və Beynəlxalq Maliyyə Korporasiyası Nabukko qaz kəməri layihəsinin qiymətləndirilməsi prosesinin başlanmasına dair mandat məktubu imzalayıblar.Bu, kəmərin tikintisinin maliyyələşdirilmsəi üçün lazım olan 4 milyard avronun ayrılmasına doğru bir addım deməkdir. Yəni bu beynəlxalq maliyyə qurumları həmin məbləğin ayrılması üçün layihənin qiymətləndirilməsinə başlayacaqlar.\nNabukko qaz kəməri Avropa İttifaqının qaz ehtiyatlarının təmin olunması üçün mühüm layihə hesab olunur. Maliyyə qurumları tərəfindən belə bir addımın atılması Nabukko layihəsi üçün nə deməkdir?\nAgahMedia.Com portalının BBC-yə istinadən məlumatına görə, Nabukko Qaz Kəməri şirkətinin sözçüsü Kristian Dolejala bildirir ki,bu məktubun imzalanması Nabukko layihəsi üçün çox mühüm bir məqamdır, çünki bu layihənin yeni mərhələyə daxil olması deməkdir. Bu o deməkdir ki, Dünya Bankı, Avropa Bankı, Avropa İnvestisiya bankı kimi ən iri maliyyə təsisatları layihədə iştiraklarını təsdiq edirlər.\nSöhbət 4 milyard avroya kimi bir məbləğin layihəyə ayrılmasından gedir və bu məbləğin ayrılması üçün dəyərləndirmə prosesi başlayır. Buna görə də mandat məktubunun imzalanması Nabukko layihəsinin reallaşdırılmasında çox mühüm bir addımdır.\nSual: Bəli, irəli doğru addımdır, amma bundan sonra siz nəyə nail olmağa ümid edirsiz?\nBizim Şahdəniz yatağından almağa ümid etdiyimiz qaz həcmləri yerindədir, buna görə də Azərbaycanın qaz sövdələşmələrinin bizim layihəyə təsiri yoxdur. Növbəti addım layihəyə dəstək razılığının imzalanmasıdır. Bu sentyabrın sonu, oktyabrın əvvəllərinə nəzərdə tutulur.Bu hüquqi baxımdan mühüm irəliləyiş olacaq. Biz hazırda “açıq mövsüm” prosesinə hazırlıq işləri aparırıq ki, bu da çox vacib bir səddin aşılması olacaq. Bütün bunlar bizim konsortsiumun səhmdarlarının öz aralarında apardıqları, eləcə də təchizatçı dövlətlərlə aparılan danışıqlarından asılı olacaq. Bu sahədə də yaxın aylarda tərəqqinin əldə ediləcəyini gözləyirik.\nSual: Amma Azərbaycan bu yaxınlarda öz qazının daha da böyük hissəsini Rusiyaya satmağa razılıq verib. Bu sizin planlarınıza təsir edirmi, apardığınız işlərin sürətini artırmağa səbəb olurmu?\nYox, bu Nabukkoya dair planlarımıza təsir etmir. Dediyim ki, səhmdarlar təchizatçı dövlətlərlə danışıqlar aparır, biz isə infrastruktur kimi, təminatçı kimi təchizat məsələlərinə dair danışıqlarda iştirak etmirik. Lakin təbii ki, hər bir tərəf öz bazarına satır və başa düşüləndir ki, Azərbaycan başqa partnyorlarına qaz satır. Amma Nabukko layihəsi üçün tələb olunan qaz həcmləri bundan xeyli böyükdür. Biz bilirik ki, Şahdəniz qaz yatağındakı ehtiyatlar nəhəngdir. Bizim Şahdəniz yatağından almağa ümid etdiyimiz qaz həcmləri yerindədir, buna görə də Azərbaycanın qaz sövdələşmələrinin bizim layihəyə təsiri yoxdur.\nBu kontentin portalımızda yayınladığı tarix : 07/09/2010


Tahir Kərimlinin “siyasi manevri” və yaxud o kimə yarınmaq istəyir?-ƏTRAFLI -\nDaha bir harın deputatın sonu göründü. Bu gün Milli Məclis polisi döyən Eldəniz Səlimovun deputat toxunulmazlığını ləğv etdi. Yəqin ki, yaxın günlərdə onu dəmir barmaqlıqlar arxasında görəcəyik.\nEldəniz Səlimovun təkcə polisi döyməsi deyil, Xaçmazda böyük bir meşəlik ərazini məhv etməsi, Kiprə rəsmi səfər zamanı bütün protokol və etik qaydaları pozaraq yad qadın (yumşaq desək) aparması, həmçinin, digər qudurğan hərəkətləri cəmiyyət tərəfindən ikrahla qarşılanmışdı. Ona görə də onun deputat toxunulmazlığının ləğvi hər bir vicdanlı vətəndaşın ürəyincə oldu.\nAmma sən demə, sıralarımızda belələrinə haqq qazandıran, imkanları daxilində siyasi və mənəvi dəstək verənlər də var. Onlardan biri də Ağsu camaatını qanunverici orqanda təmsil edən Tahir Kərimlidir. O, bu gün keçirilən müzakirələrdə həyasızcasına bildirib ki, “Hər birimizin içində kədər var. Bu, onunla bağlı deyil ki, öz həmkarımızın qələmini qırırıq. Burada hər bir deputatın nüfuzu üçün zərbə görürük. Mən də hiss edirəm ki, xalqımızın gözündə kiçildik”.\nBurada Tahir bəyin çıxışını kəsib müdaxilə etməkdən özümü saxlaya bilmirəm. Necə yəni həmkarımızın qələmini qırırıq? Necə yəni bu gün xalqın gözündə kiçildik?! Bəyəm Eldənizin tərbiyəsiz və qanundan kənar hərəkətləri deputat olduğuna görə bağışlanmalıydı ki?! Bir də ki, istər deputatı, istərsə də məmuru onun mandatını və yaxud kreslosunu itirməsi deyil, onun fərdi keyfiyyətləri xalqın gözündən salır. Tahir Kərimlinin sözlərindən belə çıxır ki, mandatın və kreslon varsa, hörmətli adamsan, bunları nə vaxt itirsən, onda olursan ən hörmətsiz adam…\nTahir bəy hüquqşünasdır. Ona görə də ona xatırladıram ki, bu sözləri ilə hüquqi məsuliyyət daşıyır. O, xalqın keçmişini, milli dəyərlərini təhqir edir. Tahir Kərimlinin qənaətinə görə, Azərbaycanda yalnız səlahiyyəti olan adamlar cəmiyyətdə hörmət və nüfuz sahibidir. Bəs onda kəndlərimizdə olan müdrik ağsaqqallar, ziyalılarımız, sadə əməyi ilə ümumxalq sevgisi qazananlar kimlərdir? Mən yerlərdə adam tanıyıram ki, o, bəzi icra başçılarından, Tahir Kərimli və Eldəniz Səlimov kimi deputatlardan çox nüfuzlu və hörmətlidir.\nBəli, bu, bizim günahımızdır ki, Eldəniz Səlimova 35 yaşında mandat veririk. O da bu mandatdan xalqa xidmət üçün deyil, qohum-əqrəbasına biznes imkanları yaratmaq və “kazaçka”larla dövlət hesabına xarici ölkələrdə kef çəkmək üçün istifadə edir.\nBəli, bu, bizim günahımızdır ki, siyasi mənsubiyyəti bilinməyən və doğulub-böyüdüyü rayonda belə insan kimi heç bir hörmət və nüfuzu olmayan Tahir Kərimliyə mandat vermişik. Çox təəssüf…\nBugünkü çıxışında Tahir Kərimli daha sonra deyir: “Hər gün bizə polis orqanlarından şikayətlər gəlir. Di gəl ki, polisin yiyəsi var, deputatlarınsa yoxdur. Mən bilirəm ki, Eldəniz Səlimov mənə heç nə edə bilməz. Amma digər rəsmi qurumlar haqqımda axtarıb nəsə tapa bilər. Hərəmizi bir adla götürüb deputat səlahiyyətindən məhrum edək. Onda camaat da düz deyir ki, parlamenti buraxaq”.\nBu fikirləri ilə Tahir Kərimli lap “quşu gözündən vurdu”. Necə yəni polisin yiyəsi var, deputatlarınsa yoxdur? Başa düşmürəm, Tahir Kərimli hansı cəmiyyətdə yaşayır?! Bir daha xatırladım ki, insanların tək sahibi İlahi Yaradandır. Və hər birimizin taleyini yazan da, pozan da Odur. O ki qaldı Tahir bəyin fikrinə, çox məntiqsiz və bəsitdir. İstənilən dövlətdə ən çox səlahiyyət və toxunulmazlıq verilən şəxslər yalnız deputatlardır. Deputatlardan yuxarıda dayanansa yalnız prezidentdir. Hər bir deputatın arxasında ən azı 35-40 min seçici dayanır. Bundan böyük dəstək olarmı?! İndi bu binəva xalq neyləsin ki, onun seçdiyi və özünün 5 il vəkili bildiyi adamların bəzisi öz müqəddəs vəzifəsi ilə deyil, eyş-işrətlə məşğuldur? Buna xalq neyləsin və yaxud döyülən, ailəsi və yaxınlarının yanında mənən sınan polis neyləsin?\nBu, sadəcə Tahir Kərimlinin dar düşüncəsinin məhsuludur. Bunun da iki izahı var:\nBirincisi, Tahir Kərimli hər zaman axına qarşı üzüb. Ən çətin zamanda məsuliyyətdən qurtulmaq üçün qışqıra-qışqıra günahkar “ovu”na çıxıb.1993-cü ilin iyununda da Tahir bəy belə etmişdi, 2021-ci ilin avqustunda da bunu təkrarladı. Amma bu dəfə qışqırmadı. Təmkinli danışdı. Lakin elə danışdı ki, guya hamı oğrudur, əyridir, təkcə o, təmiz və məsumdur. Əslində isə bu, Tahir bəyin “siyasi manevr”idir. Guya hər zaman müxalif söz söyləmək qabiliyyətinə malikdir.\nİkincisi isə Tahir Kərimli hərəkətləri ilə öz ağalarına sadiqlik nümayiş etdirir. Bəlli olduğu kimi, istər Eldəniz Səlimov, istərsə də Tahir Kərimli uzun illlər 5-ci kolonun Azərbaycandakı ən böyük dayaqlarından biri və bəlkə də birincisi olan Ramiz Mehdiyevin adamları kimi tanınır. Ona görə də Tahir bəyin son fikirləri Eldənizin xilasına yönəlik bir hərəkət deyil, bu, sadəcə pərdə arxasındakı ağalarına sadiqlik nümayişidi. Vəssalam…\nTags: Tahir Kərimlinin "siyasi manevri"\nƏzrayılın yadından çıxan qadın: 300 yaşı var-VİDEO\nNƏHAYƏT: Operativ Qərargah bu qərarı ləğv etdi\n40 yaşlı kişi ilə qaçan 15 yaşlı qızdan ŞOK SÖZLƏR: Eşidənlər dəhşətə gəldi – FOTO\nUşaq əyləncə məkanları da bu tarixdən AÇILIR\n“Ata, lüt fotolarım üçün üzr istəyirəm, bu dəbdir” – FOTO\n“Ərdoğan böyük dövlətlərin sarı siminə toxundu, ehtiyatlı olmalıdır”-politoloqdan XƏBƏRDARLIQ\nİlham Əliyev ruslara SƏSLƏNDİ\nArutyunyanın həbsinə hazırlıq başladı


Mart ayının pensiyalarının veriləcəyi - VAXTI AÇIQLANDI\n19:00 12 Mart 2018\nƏmək pensiyaçılarının sosial müdafiəsinə və onların maraqlarının təminatına yönələn növbəti tədbir kimi, Əmək və Əhalinin Sosial Müdafiəsi Nazirliyi (ƏƏSMN) yanında Dövlət Sosial Müdafiə Fondu tərəfindən mart ayı üzrə bütün pensiyaların maliyyələşdirilməsi Novruz bayramına kimi başa çatdırılacaq.\nMetbuat.az xəbər verir ki, bu barədə trend-ə ƏƏSMN-nin İctimaiyyətlə əlaqələr şöbəsinin müdiri Elman Babayev məlumat verib. O bildirib ki, Novruz bayramı ilə əlaqədar mart ayının pensiyalarının nəzərdə tutulan qrafikdən daha əvvəl olmaqla, bayrama qədər ödənişinin həyata keçirilməsi üçün aidiyyəti işlər aparılır. Sabahdan etibarən Bakı şəhəri üzrə pensiyaların maliyyələşməsinə başlanılacaq, növbəti günlərdə isə mərhələli şəkildə ölkənin digər əraziləri üzrə pensiyalar ödəniləcək. Tələb olunan vəsait Fondun mərkəzi xəzinə hesabından müəyyən olunmuş qrafikdən əvvəl yerli orqanların hesablarına köçürülməklə, Novruz bayramına qədər bütün ölkə üzrə pensiyaların maliyyələşdirilməsinin yekunlaşdırılması nəzərdə tutulur.\nŞöbə müdiri vurğulayıb ki, son bir ildə Dövlət Sosial Müdafiə Fondunun gəlirləri 2016-cı ilə nisbətən 7 faizə yaxın, o cümlədən məcburi dövlət sosial sığorta haqları üzrə daxilolmalar 8,72 faiz artıb. Həmin daxilolmalarda artım cari ildə davam edib. Bu artım dinamikasının, habelə Maliyyə Nazirliyinin dəstəyinin nəticəsi kimi bütün ölkə üzrə mart ayının pensiyalarının bayrama qədər maliyyələşdirilməsinə imkan yaranıb. “2018-ci ilin 01 yanvar tarixinə olan məlumata əsasən, ölkədə 1 milyon 318 min 446 nəfər əmək pensiyası alır. Azərbaycan Respublikasının Prezidenti cənab İlham Əliyevin 09 fevral 2018-ci il tarixli “Əmək pensiyalarının sığorta hissəsinin indeksləşdirilməsi haqqında” Sərəncamı cari ilin əvvəlindən pensiyalarda növbəti artımın təmin edilməsinə imkan verib. Sərəncama əsasən, 2018-ci il yanvarın 1-dən əmək pensiyalarının 2017-ci il üzrə əmək haqlarının orta aylıq artım tempinə uyğun, yəni 5,7 faiz səviyyəsində indeksləşdirilərək artırılması təmin edilib”, deyə E.Babayev vurğulayıb.\nBu insanların yüz illərdir BƏDƏNLƏRİ ÇÜRÜMÜR - FOTOLAR - Oxumaq üçün tıkla\nPensiya Əmək haqqı Mart ayı\nBirdəfəlik ödəmələrin verilməsi şəhid ailələrinə qayğının bariz nümunəsidir- Şəhid anası / FOTOLAR\n20 Noyabr 2018 18:45\nArvadına əxlaqsız deyən kişinin 3 dəfə evlənibmiş VİDEO\nİnsan öləndən sonra nə baş verir?VİDEO\n20 Noyabr 2018 12:53\nQazın təzyiqi günün hansı saatlarında AZALIR?- "Azəriqaz"dan AÇIQLAMA\n19 Noyabr 2018 15:15\n"Ərim məni hər gün döysə də mən onu bağışlayıram" - VİDEO\n19 Noyabr 2018 10:08\n20 Noyabr 2018 20:32\nKabildə güclü PARTLAYIŞ olub -\n20 Noyabr 2018 20:15\n3 uşaq anası itkin düşüb - FOTO\n20 Noyabr 2018 20:12\nPrezident İlham Əliyev FHN Akademiyasına\n20 Noyabr 2018 19:40\n20 Noyabr 2018 19:29\nGələn il Vergi Məcəlləsinə dəyişikliklər beş\n20 Noyabr 2018 19:08\n20 Noyabr 2018 18:53\nBirdəfəlik ödəmələrin verilməsi şəhid ailələrinə qayğının bariz nümunəsidir


Rais Rəsulzadə (tam adı: Rais Azər oğlu Rəsulzadə; 1 noyabr 1946, Qazaxıstan) — Azərbaycanın tanınmış rəssamı, Azərbaycan Rəssamlar İttifaqının üzvü (1978-ci ildən). Azərbaycan Respublikasının Əməkdar Rəssamı (2002). Azərbaycan Siyasi Repressiya Qurbanları Assosiasiyasının sədri (2009).\n1 noyabr 1946(1946-11-01) (75 yaş)\nRais Rəsulzadə 3 yaşından anasız qalır. Təbii ki, məktəbi ana dilində deyil, rus dilində oxumalı olur. Amma buna baxmayaraq, o, yaxşı oxuyur və hətta uşaq yaşlarından şahmat oynayır və çempionatlarda birincilik də qazanmışdır. Orta məktəbi, həm də qiyabi universiteti bitirəndə artıq 50–60 əsəri var idi. Sürgün həyatından əvvəl Bakıda rəssamlıq məktəbini bitirən, burada rəssamlıq sənətinin sirlərini Mehdi Hüseynzadə ilə birlikdə öyrənən Azər Rəsulzadə, taleyini birdəfəlik Qazaxıstan torpağı ilə bağlamalı olsa da, oğlu Rais ata-baba yurdunda ömür sürməyi üstün tutdu. Əslində, Raisi Qazaxıstandan Azərbaycana qaytaran amil onun rəssam olmaq istəyi idi. Ancaq, o Ə.Əzimzadə adına Azərbaycan Dövlət Rəssamlıq Məktəbini 1969-cu ildə bitirsə də, sonradan Bakıdan geriyə Qazaxıstana qayıtmadı. Rais Rəsulzadənin yaradıcılığı elə o vaxtdan bu günə kimi Azərbaycanla bağlı olduğundan sənətsevərlər rəssam kimi onun imzasını ayrı-ayrı sərgilərdən yaxşı tanıyırlar. Onun müxtəlif janrlarda olan sənət əsərləri çox olsa da, əsasən daha çox mənzərəyə üstünlük vermişdir.\n1972–1977-ci illər arası ali təhsil alır və 1978-ci ildə institutu bitirəndən 1 il sonra müəllim kimi fəaliyyətə başlayır.\nRais Rəsulzadə 1978-ci ildə keçmiş SSRİ və Azərbaycan rəssamlar ittifaqlarına üzv qəbul olunub və həmin ildə Azərbaycan Dövlət Pedaqoji İnstitutunun "Rəsm, heykəltaraşlıq və boyakarlıq" kafedrasında əvvəlcə müəllim, sonra baş müəllim təyin edilib. Özünü hazırlıqlı, tələbkar bir müəllim kimi göstərib. Rəssamlar İttifaqının ən fəal üzvlərindən biri kimi ardıcıl olaraq çalışıb və İttifaqın bütün yaradıcılıq və ictimai işlərində fəallıq göstərib. Təsadüfi deyil ki, o, yaradıcılıq birliyinin respublika və keçmiş SSRİ Rəssamlar İttifaqının sərgilərində, habelə xarici ölkələrdə təşkil olunan sərgilərdə ardıcıl olaraq iştirak etmişdir. Onun əsərləri Kubada (Havana-1980), Əfqanıstanda (1980–1981), Polşada (1988) və ABŞ-da (Hyuston-1989) və başqa ölkələrdə nümayiş etdirilib. Ümumittifaq, respublika mətbuatında, informasiya vasitələrində əsərləri barədə elmi-publisistik məqalələr dərc olunub, reproduksiyaları verilib. Son illər Azərbaycan incəsənətinin Bakıda, Moskvada, İstanbulda açılmış "Payız", "Yaz", "Novruz" sərgilərində, 1990-cı ildə "Yanvar-90" və akvarel sərgilərində, 1991-ci ildə "Yaz" və başqa sərgilərdə əsərlərini nümayiş etdirib. 1994-cü ildə Bakı şəhərində Rəssamın birinci, 1995-ci ildə II fərdi sərgisi açılıb. 1996–1998-ci illərdə respublikada və xarici ölkələrdə təşkil olunmuş sərgilərdə, 2000–2001-ci illərdə "Sənətdə təmayüllər" və "İncəsənət və neft səltənətində" tematik bədii sərgilərdə, 2001-ci ilin dekabr ayında "Mənzərə" bədii sərgisində, 2002-ci ilin martında "XXI əsr – yeni əsərlər", 2002-ci ilin noyabrında "Naturmort", 2003-cü ildə "Bakı, İçərişəhər", "Təsviri sənətdə qadın obrazı", "Gül aləmində", 2004-cü ildə "İnteryerdə naturmort" sərgilərində və digər sərgilərdə iştirak etmişdir. Rais Rəsulzadənin 800 yaxın sənət əsəri var. Onlardan bəziləri bunlardır:\n2002-ci ildə "Azərbaycan Respublikasının əməkdar rəssamı" fəxri adına layiq görülüb. Əsərləri Azərbaycanın və digər ölkələrin şəkil qalereyalarında saxlanılır. 2009-cu ildən — Əşrəf Mehdiyevin vəfatından sonra Azərbaycan Siyasi Repressiya Qurbanları Assosiasiyasına rəhbərlik etmək təklifini qəbul edib.\nAzərbaycanlı dövlət və ictimai xadimi, siyasətçi, Azərbaycan Xalq Cümhuriyyətinin banisi Məhəmməd Əmin Rəsulzadənin və Azərbaycanın ilk birinci xanımı Ümbülbanu Rəsulzadənin nəvəsi;\nMənbə — "https://az.wikipedia.org/w/index.php?title=Rais_Rəsulzadə&oldid=6270936"\nLast edited on 6 yanvar 2022, at 06:27\nBu səhifə sonuncu dəfə 6 yanvar 2022 06:27 tarixində redaktə edilib.


Adalet.az | Faiq QİSMƏTOĞLU: PULUN YOXSA, YIXIL ÖL! Adalet.az | Faiq QİSMƏTOĞLU: PULUN YOXSA, YIXIL ÖL! Adalet.az | Ədalət -\nFaiq QİSMƏTOĞLU: PULUN YOXSA, YIXIL ÖL!\n25028 | 2018-06-08 12:14\n… Biz Sovet dövrünün insanlarıyıq. O dövrdə, o zamanda bizə öyrətmişdilər ki, pul əl çirkidi. Əsas məsələ insanın mənəvi toxluğu və bir də dünya malında gözü olmamasıdı. Elə ki, illər keçdi və bizim çörəyini yeyib, suyunu içdiyimiz Sovet hökuməti dağıldı, bax onda bu dediklərimiz də bir sabun köpüyü kimi yoxa çıxdı. Ki elə bildik yuxudan təzə oyanmışıq. Bu yuxu bizi elə bir aləmə aparmışdı ki, orda biz çox şeylər görmüşdük. O şeyləri görmüşdük ki, bir haqqı-salama təmənnasız olaraq ağır işi aşırardılar… o şeyləri görmüşdük ki, kimsə birinə xahiş eləyəndə heç vaxt ondan bir şey ummazdı… O şeyləri görmüşdük ki, biri başqasına dağ boyda yaxşılıq eləyəndə belə onun qarşılığını, onun əvəzini heç vaxt ummazdı…\nDeyəsən axı hər şey dəyişib. İndi nə xahişə baxan var, nə qohumluğa, nə də dost-tanışlığa. Əgər kiməsə işin düşsə, xüsusən də vəzifəli şəxslə hər hansı məsələylə bağlı bir dolaşıq problem yaşasan, dünya dağılsa da, həmin məsələ «mən ölüm», «sən ölüm»lə heç vaxt həllini tapan deyil. İnanmırısınız? Gedin hər hansı bir vəzifəli məmurun yanına, görün sizin işi təsmənnasız həll eləyəcək, ya yox?! İmanımı yandıra bilmərəm. Eləsi ola bilər ki, o işi aşırsın. Bu da beş mindən, on mindən bir nəfər çıxa bilər.\n… Çox tanınmış bir adam xəstələnir və onu aparırlar hansısa özəl klinikaya. Hansı ki, həmin klinikada da onu yaxşı tanıyırlarmış. Ancaq pulu olmadığına görə, klinika onu qəbul eləmir. Və həmin adam da elə xəstəxanınan foyesindəcə dünyasını dəyişir…\nBelə baxanda özəl klinikalar şəxsi insanlara məxsusdu. Və onlara da mütləq pul ödəməlisən. Bax, birdən pulun olmadı, yaxud da arxanca gələnin tapılmadı, onda həmin insanın taleyini yaşamağa məcbursan. Biz həm də müsəlmanıq. Yəni İslamı qəbul eləmişik. Axı, bu özəl klinikaların da sahibləri elə müsəlmandılar. Çox nadir halda pulu olmayıb ağır vəziyyətdə xəstəxanaya gətirilən pasiyentlər ola bilər. Dünya dağılacaq? Onu klinika qəbul eləyə bilməz? Onsuz da həmin xəstənin adamları gəlib o pulu ödəyəcək. Bax, burda gərək insanın ürəyi olsun, ürəyi! Və bir də başının üstündə Allahı yaddan çıxarmasın. Ürəyi və başının üstündə Allahı olan klinika rəhbəri inanmıram ki, ölümcül vəziyyətdə xəstəyə həkimlər tərəfindən yardım göstərilməsinə razı olmasın.\nAxı bayaq dedik, özəl klinikalar ayrı-ayrı imkanlı adamlara məxsusdur. Elə özəl klinika var ki, bir gündə yüz minlərlə manat pul qazanır. Noolar, bu yüz minin içində bir ağır xəstəyə yardım edilsə, məgər həmin klinika kasıb düşəcək? Və bir də indiki özəl klinikaların əksəriyyətinə qiymətlərin çox yüksək olmasına görə yaxın düşmək olmur. Deyək ki, pullu və imkanlı adamlar həmin özəl klinikaların xidmətindən istifadə eləyə bilirlər. Amma təqaüdlə, az əmək haqqıyla yaşayan insan çox çətin ki, bu klinikalardan yararlana bilsin.\nMəsələn, elə müayinələr, müalicələr var ki, xarici ölkələrdəkindən, konkret olaraq İrandakından dəfələrlə bahadır. Adi bir MRT elətdirmək üçün ən azından 150-180 manat pul ödəməlisən. Daha baha qiymətə müayinələr də var, onları yada salmaq istəmirik. Eyni zamanda, dövlət xəstəxanasına gedirsən, səni müayinə edən həkim deyir ki, gedərsən özəl klinikalara, qandan filan analizləri verərsən və filan da aparatdan keçərsən. Bax onda pulu az olan və olmayan insanların gözü böyüyüb nə boyda olur, onu bir Allah bilir və bir də həmin gözü böyüyən insanlar.\nİndi bu adamın pulu yoxsa, başına haranın daşını qoymalıdır? Yıxılıb ölməlidir? Heç dövlət xəstəxanaları da az aşın duzu deyil. Onların adı dövlət xəstəxanasıdı. Gəlin gedək hər hansı bir dövlət xəstəxanasına həkim müayinəsindən keçək. Müxtəlif aparatlarda müayinə edilək. Görək onu pulsuz eləyirlər? Hansı ki, dövlət xəstəxanalarında hər şey pulsuz olmalıdı. Düzdür, o dövlət xəstəxanalarında çox vicdanlı, savadlı və hətta deyərdim dünya səviyyəsində həkimlər var. Heç onlara da çox vaxt baş həkimlər göz verib işıq vermirlər ki, onların dediklərini yerinə yetirə bilmirlər. Yəni əl əli yumur, əl də üzü. Ona görə də baş həkimlərin heç bu cür həkimlərdən xoşları da gəlmir. Guya indi hansı təmiz, vicdanlı işçidən müdirlərin xoşu gəlir? Müdirlərin əksəriyyətinin xoşu o işçidən gəlir ki, alıb verməyi yaxşı bacarır. Və müdir də iclaslarda digərlərini danlayır ki, bax, görürsən, filankəs səndən yaxşı işləyir, sən iş bacaran deyilsən. Ona görə də səni çıxarıb onu həmin yerə qoyuram.\nAxı, özəl klinikalardan danışırdıq. Bizim özəl klinikaların rəhbərləri elə düşünürlər ki, Azərbaycanda da əhalinin əksəriyyəti xarici dövlətlərdəki kimi yüksək əmək haqqı alır. Elə bu nöqteyi nəzərdən də onlar hər şeyin qiymətini kəllə-çarxa qaldırıblar. Düzdür, bizdə də yüksək əmək haqqı alanlar var. Amma bu o demək deyil ki, yüz minlərlə təqaüdçü, milyonlarla az maaş alanlar bu məsələləri həll etmək gücünə malikdilər. Biz də təklif edərdik ki, özəl klinika rəhbərlərinin bir qədər bu Ramazan ayında ürəklərinə mərhəmət düşsün, endirimlər eləsin ki, imkansız adamlar gedib orda müayinə və müalicə olunsun.\nAxı özəl klinikalar bizdə, konkret olaraq Bakı şəhərində çoxlu saydadı. Elə ən yaxşı rəqabət də bizim fikrimizcə, müayinə və müalicələrdə endirimlər etməkdi. Və bu endirimlər nəinki Ramazan ayında, hətta bütün ilboyu əlamətdar günlərdə və bayramlarda həyata keçirilməlidir. Çünki bu həm də bir Allah sevgisi olar. Təəssüf ki, bizim imkanlı adamlar bu barədə qətiyyən düşünmək istəmirlər. Bəlkə düşünənlər var, onlara da imkan vemirlər.\nÖzəl klinikaların birində çalışan çox savadlı, vicdanlı həkim dostum deyir ki, dəfələrlə mən bu məsələni rəhbərlik qarşısında qaldırmışam, o isə mənə tərs-tərs baxıb deyib ki, camaata yazığın gəlir, onda pul alma. Mən də çox vaxt imkansız adamları özəl klinikada deyil, dövlət xəstəxanasında təmənnasız olaraq müayinə və müalicə edirəm. Elə onların elədikləri dualar mənim bəsimdi.\nİstedadlı şair Əlisəmid Kürün məşhur bir misrası yadıma düşür: «Adam cibindən üşüyür». Doğrudan da insanın cibində pulu olmayanda, xeyirə-şərə gedə bilməyəndə, o ilk növbədə soyuqdan yox, cibindən üşüyür. O cib ki, bu gün çoxlarımızda boşdu… O cib ki, bizi hələ ki, isidə bilmir… Allaha and olsun Əbülfət Mədətoğlunun da mənim kimi cibi boşdur. Və o da cibindən üşüyür. Ancaq Əbülfət Mədətoğlunun çox böyük, çox isti ürəyi var. Elə bu isti ürək onu üşüməyə qoymur.\nBelə çıxır ki, bu gün bütün insanların taleyini ancaq pul həll eləyir. Nəinki belə çıxır, bu həqiqətən də dediyimiz kimidi. Balaca uşaqdan da soruşsan, o da belə fikir səsləndirəcək: «Pulun yoxsa, evdən çölə çıxa bilməzsən. Avtobusa minərsən, pul verməzsən sürücü səni düşürər. Bazara gedərsən, əliboş qayıdarsan. Marketə baş çəkərsən, səbətin boş olar…»\nDeməli, pul yoxsa həyat sönür. Pul varsa, çox şeyə nail olmağı bacaracaqsan. Hətta savdın, ağlın və vəzifən olmasa belə, pulun varsa nəinki yadlar, hətta qohum-əqraba sənin üçün əldən-ayaqdan gedəcək və məclislərdə yuxarı başda əyləşdirəcəklər. İndi özünüz düşünün və papağı günə yandırmayın. Bir də ayılıb görəcəksiniz ki, 70-80 haqlamısınız, nə eviniz-eşiyiniz var, nə oğlunuza-qızınıza gün ağlamısınız, nə də dava-dərmana pul tapırsınız. Bax onda pulun yoxdusa, yıxıl öl!..\nP.S. Sovet dönəmində də hərdən pul sıxıntıları olurdu. Dəyərli, satirik şairimiz Rüfət Zəbioğlu bununla bağlı gözəl şeirlər yazıb. Onun hərəsindən bir misra: «Pulun varsa giriş, pulun yoxsa sürüş!». «Sənə pul göstərərəm, Yalta bilərsən Ələti!..»


Malayziyada “maviləri” müəyyənləşdirməyin yolunu göstərdilər\n13/02/2018 [17:50] - Dünya - ( 1287 dəfə baxılıb)\nMalayziya qəzeti homoseksualları müəyyən etməyin yolları haqqında yazıb.\nMəqalə Britaniyanın “The Independent” qəzetinin diqqətindən yayınmayıb.\n“Sinar Harian” qəzetində dərc olunan məqaləyə görə, homoseksual kişilərin əsas fərqləndirici əlamətlərinə brend geyimlər, saqqal, bədən formasını göstərən dar t-şörtlər daxildir.\nMüəllifin fikrincə, “mavilər” fitnes-zallara baş çəkməyi sevir. Ancaq məşq etməkdən çox başqa kişilərlə ünsiyyət qurur.\n“Lezbiyanları isə tənha olmaq istəyi və kişilərə qarşı nifrəti əsasında normal oriyentasiyalı qadınlardan seçmək olur. Onlar qucaqlaşmağı və bir-birinin əlindən tutmağı sevir”, - deyə məqalədə qeyd olunur.\nQəzet homoseksuallığın ziyanları barədə məqalə dərc edib. Həmin məqalədə homoseksuallıq cəmiyyət üçün böyük problem kimi təqdim olunur. Müəllif fikrini “Qurani-Kərim”dən gətirdiyi ayələrlə əsaslandırmağa çalışır.\nMaterial Malayziyada insan haqları fəallarının ciddi narazılığı ilə qarşılanıb. İctimai fəal və “Youtube” bloqeri Arvind Kumar məqaləni belə şərh edib:\n“Bilmirəm, bunu kim yazıb, ancaq sizə tövsiyəm var: Tanrı olmağa çalışmayın (...) Cəmiyyəti maarifləndirmək istəyirsinizsə, pedofillərin, qatillərin, oğruların və real təhlükə yaradan digər insanların əməllərini izah edin. “Mavilər” sizin həyata hansı şəkildə təhlükə yaradır?”, - deyə fəal bildirib.\nQeyd edək ki, Malayziyada əhalinin 60 faizini müsəlmanlar təşkil edir. Şəriət qaydalarına söykənən bəzi qanunlara görə, ölkədə eynicinslilər arasında intim əlaqə qadağan edilib. Qanunu pozanları 20 ilə qədər həbs gözləyir.(oxu.az)


Sınaq imtahanının doğru cavabları açıqlanıb\n22:48 16 Aprel 2018\n15 aprel 2018-ci il tarixində keçirilmiş sınaq imtahanında I-IV ixtisas qrupları üzrə (Azərbaycan və rus bölmələri ) istifadə olunmuş test tapşırıqlarının doğru cavab etalonları açıqlanıb.\nDövlət İmtahan Mərkəzindən Femida.az-a verilən məlumata görə, hazırda cavab kartları və imtahan protokollarının emalı prosesi həyata keçirilir, nəticələrin yaxın 2 gün ərzində elan olunması nəzərdə tutulur. İmtahan nəticələrini Mərkəzin internet səhifəsindən və mobil operatorlardan (Azercell, Bakcell, Nar) iş nömrəsini 7727-yə SMS göndərməklə öyrənmək olar.\nSınaq imtahanlarında istifadə olunmuş sual kitabçalarını və test tapşırıqlarının izahının elektron versiyasını (pdf formatında) DİM-in internet saytının "Elektron xidmətlər" bölməsində >"DİM nəşrlərinin elektron versiyalarının onlayn satışı "> “Sual kitabçaları” və ya “Test tapşırıqlarının izahı” xidməti vasitəsilə ödəniş etməklə əldə etmək mümkün olacaq. (Xidmətə keçid: https://azvision.az/redirect.php?url=http://eservices.dim.gov.az/ejurnal/).\nSınaq imtahanı başlayır - Qiyməti 3 manatdır\nSınaq imtahanı keçiriləcək - Dövlət qulluğuna qəbul


Rusiya ali məktəblərinin reytinqi açıqlandı - AzEdu.az AZƏRBAYCAN TƏHSİL PORTALI\nRusiya ali məktəblərinin reytinqi açıqlandı\nRusiyada ölkənin ali təhsil müəssisələrinin sosial şəbəkələrdə fəallığına dair aparılmış reytinqin nəticələri açıqlanıb.\n“Sosial şəbəkələrdə ali məktəblərin kommunikasiya fəallığına dair reytinq”in tərtibçiləri istifadə olunmuş metodologiya və tədqiqatın nəticələri barədə məlumat veriblər. Tərtibçilər qeyd ediblər ki, tədqiqatda ölkənin 21 ali məktəbi iştirak edib. Bütün ali məktəblər Rusiyanın aparıcı universitetlərinin dünya elm-təhsil məkanında rəqabət qabiliyyətliliyinin artırılması üzrə “5-100” layihəsinin iştirakçılarıdır.\nAzEdu.az xəbər verir ki, layihənin tərtibçilərindən “Rusiya bu gün” sosial şəbəkəsinin rəhbəri Natalya Tyurinanın sözlərinə görə, hazırda ali məktəb təhsilinin ən əhəmiyyətli problemlərindən biri yaxşı qurulmuş əks-əlaqə sisteminin yoxluğudur:\n“Bundan başqa, biz hamımız bütün tələbələrin öz universitetlərinin təşəbbüsləri və fəallığı barədə məlumatlı, həmçinin bu və ya digər yeniliklər, innovasiyalar, aksiyalar haqqında şəxsi fikirlərini söyləmək imkanına malik olmalarının nə qədər əhəmiyyətli olduğunu gözəl anlayırıq. Və sosial şəbəkələr bu problemi ən optimal şəkildə həll etməyə qabildirlər”.\nOnun sözlərinə görə, 2017-ci ildə aparılmış müzakirələr gedişində məlum olub ki, tələbələr artıq çoxdandır ki, sosial şəbəkələrdə aktiv şəkildə ünsiyyətdədirlər, cari problemlərə dair müzakirələr aparırlar, ona görə də hər bir universitetin onlarla düzgün kommunikasiya sistemi yaratması çox vacibdir.\nTədqiqatdan məlum olub ki, ali məktəblərin sosial şəbəkələrdə fəallığı “bəyənmə”lərin sayı və əhatəliliyə görə qiymətləndirilib. Sosial şəbəkələrin çoxluğu nəzərə alınaraq əsas diqqət 3 şəbəkəyə- Facebook, Tvitter və Vkonkakta yönəlib.\nBaşlıca meyarlardan biri kimi auditoriyanın əhatə dairəsi, yəni tələbələrin sayının sosial şəbəkələrdə ali məktəbin akkauntlarının abunəçilərinin sayına olan nisbəti əsas qiymətləndirmə kriteriyası kimi götürülüb. Məlum olub ki, bəzi ali məktəblər şəbəkələrdə çox sayda postlar yerləşdirir və hətta əgər onlardan yalnız birinə cəmi bir ədəd “bəyənmə” və ya şərh olsa belə, onlar məhz saylara görə rəqiblərini keçə bilərlər. Beləliklə də postlardan çox, məlumatın insanlar tərəfindən fəal şəkildə yayılması və onların tanışlarla müzakirə edilməsi daha əhəmiyyətli hesab olunub.\nMəlum olub ki, hər ali məktəb şəbəkə həyatının təşkilinə yanaşmada öz unikal xüsusiyyətlərinə malikdir. Məsələn, tədqiqatlar Rusiya Xalqlar Dostluğu Universitetinin Feysbukun ən çoxsaylı və fəal ingilisdilli auditoriyaya malik, Ural Federal Universitetin əcnəbi abunəçilərlə işi yaxşı təşkil edən ali məktəb olduğunu üzə çıxarıb. Moskva Fizika Texnika İnstitutu tələbə loyallığına görə lider olması ilə seçilib. Daha az tələbə kontingentinə malik olan Baltik Federal Universiteti isə daha çox postların və şərhlərin sayına görə fərqlənib.


Orxan Aras - İdeal Muğanna\nİsa Muğannanı tanıyanlar, onun işıq saçan qapqara gözlərini, zərif üzündən ətrafa yayılan körpə saflığının təcəssümü olan üz ifadəsini mütləq xatırlayırlar.\nDaha ilk görüşdə insanı sakitləşdirən, özünə doğru çəkən, bütün dərdlərini unutduraraq, adətən, onun ürəyinə boşluğun, gözəlliyin və yaxşılığın nəfəsini üfürən İsa Muğanna əslində, üsyankar bir ruha sahib idi. Onun əsərlərinin hamısında dil, estetika, fikir və bilginin xaricində başqaldırı da böyük yer tutmaqdadır. Hətta əsərlərinin mərkəz nöqtəsinin üsyan olduğunu da rahatlıqla söyləmək olar.\nDünyanın ilk başqaldırı romanlarından sayılan və 1688-ci ildə Londonda nəşr olunduğunda elə də diqqəti çəkməyən, amma sonradan adətən kultlaşan roman “Orunoko”nun mövzusu Jan Jak Russonun deyimiylə “soylu-vəhşi bir başqaldırıdır”. Yazıçı Afra Ben “Orunoko” romanında bir xalqın başqa bir xalqa qarşı üsyanını bütün qanlılığı və şiddəti ilə işləyərək kəskin nifrətlərin, kəskin intiqam duyğularının qabarmasına yol açmışdır. Əslində, ədəbiyyatın sosial həyata və tarixə təsiri üçün bu da bir leqal yoldur. Amma İsa Muğannanın əsərlərindəki başqaldırıda “Oroonoko”dakı başqaldırının əksinə, özünə və öz mədəniyyətinə xas insani, insanı yormayan, amma ruhuna səslənən, onu dirildən, yenidən canlandıran bir başqaldırı vardır. Bu başqaldırı bəzən bir musiqi səsiylədir, bəzən də tam yerində söylənən və hər kəsin qəlbinə bir qılınc kimi işləyən cümləylədir... Onun “Tütək səsi” əsərində Cümrünün səssizcə damın üzərinə çıxması və tütəyindəki melodiya ilə bütün kəndi başına toplaması kədərə, ölümə, haqsızlığa, yalnızlığa qarşı kəskin bir başqaldırıdır. Heç bir hərəkət, heç bir söz, heç bir güc Cümrünün çaldığı melodiya qədər yaşadığı kəndi ayağa qaldırmaz, insanları axın-axın başına toplayammazdı.\nEyni əsərdəki Tapdıq isə sazıyla, sözüylə deyil, hər kəsi tərk edərək yalnızlığı tərcihi ilə üsyanını, başqaldırışını ortaya qoymuşdur. Filmi izləyən və ya əsəri oxuyan hər kəs bu cür səhnələrdə İsa Muğannanın üsyanını apaçıq görməkdə və təqdir etməkdədir.\nOnun “İdeal” başda olmaq üzrə bütün əsərlərində sadəcə insanı əzən, yox edən sistemlərə deyil, zamana, məkana və insanı yoran çevrəyə də başqaldırı vardır. “İdeal” romanında insana ilk oxunuşda çox qəribə gələn dəyişimlər, dönüşümlər, bəzən hətta sayıqlamalar kimi görünən anlaşılmaz sözlər, yeni anlamdırmalar zamana və məkana qarşı üsyandan başqa bir şey deyil. O, güclü düşüncə dünyasıyla qavramları başqalarının yorumları və adlandırmasıyla deyil, özünün ortaya qoyduğu səs və sözlərlə söyləmək istəmişdir. Bizim üçün anlamsız kimi görünən bəzi sözlərin və izahların onun dünyasında çox yerində və dərin mənaları olduğu açıqdır.\nDil İsa Muğanna üçün bir ifadə vasitəsi deyil, yenidən yaratma gücüdür. Ünlü alman yazıçısı Tomas Mann 1933-cü ildə ölkəsini tərk edərək Amerikaya getdiyində: “Mənim gerçək ölkəm dilimdir” - demişdi. İsa Muğanna üçünsə dil Muğanlı kəndidir, Ağstafa, Qazaxdır, Azərbaycandır, hətta Altaylardakı Tanrı dağları, İstanbuldakı Sultan Əhməd məscididir. Onun dili bizim danışdığımız, yazdığımız dilin məhdudiyyətinə sığmayan və bizə sayıqlama kimi gələn əslində, bizim görəmmədiyimiz, sezə bilmədiyimiz başqa bir aləmi ifadə edən, geniş dünyaya sahib bir dildir. Bu dil “Ana” deyən, “Can” deyən, “Vətən” deyən bizim dilimizdir.\nDostoyevski Puşkin haqqında belə demişdi: “Puşkinin bütün əsərləri rus mənliyinə, rus mənliyinin mənəvi gücünə inancı ilə dolub-daşar. İnancın olduğu yerdə ümid var. Rus insanının gələcəyi qarşısında duyulan böyük ümid...”\nDostoyevskinin bəhs etdiyi böyük ümid İsa Muğannanın əsərlərində də həm Azərbaycan xalqı, həm böyük Türk dünyası, həm də bəşəriyyət üçün vardır. Çünki o, yalanlardan, ədalətsizliklərdən, savaşlardan qurtuluşun yolunu cəhalətdən qurtuluşla mümkün olacağına inanmaqda və bunu da qəhrəmanı Nəsimiyə Əmir Teymur qarşısında söylətməkdədir. İsa Muğannaya görə hər dönəmdə ortaya çıxan ədalətsizliklərin, zülmlərin təməlində cəhalət vardır. Ədalətsiz güc cahil bir gücdür və sonunda məğlubiyyətə məhkumdur. Şeyx Fəzlullah sözlərdən qaçaraq rəqəmlərin cazibəsinə özünü qapdırdığında da bunu çox dərindən idrak etməkdədir:\n- Ən böyük günah nədir, ey Şeyx? Savaş deyil, cinayət deyil, yalan deyil, alçaqlıq deyildir, bəs nədir axı?\nNadanlığı yerə vuran, öz nəfsini sındıran, əvvəlcə özünü maarifləndirib sonra ətrafına işıq saçan hər insan İsa Muğannanın insanıdır və o, bəşəriyyətin xilaskarı olmağa namizəddir.\nİsa Muğanna da Henrix Böll, Ernest Heminquey, Sven Hassel, Lev Tolstoy kimi böyük bir müharibəyə şahidlik etmiş və müharibənin kitabını yazmışdır. Muğannanı başqa yazıçılardan ayıran xüsusiyyəti müharibəyə gedənləri deyil, müharibənin özünü deyil, arxa cəbhədə qalanları yazmasıdır. Maksim Qorki deyirdi ki: “Sovetlər İttifaqındakı kişilər tariximizdən günümüzə qalmış qadınlara olan utanc borcunu ödəməlidirlər”. İsa Muğanna bu borcunu müharibə illərinin qadınlarını öz hekayələrində içdən ifadə edərək ödəmişdir. Çörəyi atasız övladının boğazından iniltiylə udduran anaların ürək sözlərini sadəcə bu torpaqlarda yetişən, dünyanın ən şirin dili ilə danışan bir insan verə bilərdi. Bu insan İsa Muğannadır.\nMən İsa Muğannanı sadəcə üç kəs görə bildim. Hər görüşümdə içimdə tərifi olmayan duyğularla dolub-daşdım. Bu duyğular ana dilimizin sehri, tariximizin igidliyi və möhtəşəmliyi, ölkəmizin zənginliyi, xalqımızın yavaş-yavaş unutduğu ruh gözəlliyi idi. Bu səbəblə onunla danışarkən bütün bu duyğuları doya-doya yaşamaq üçün heç danışmazdım, elə hey onu dinləyərdim. Son görüşümüzdə İstanbulu yenidən görmək istədiyini demişdi. Heç tərəddüd etmədən: “Gedək!” - demişdim. Gülümsəyərək: “Çox yaşlandım, gedəmmərəm!” - demişdi. Həyat “kaş ki”lərin məzarlığıyla doludur, bilirəm. Amma yenə də kaş ki, onu bir uşaq kimi qucağımda yüksək minarələrin ən hündür yerinə çıxaraydım. Boğazda üzən gəmilərin rüzgarlarına qovuşduraydım. Eyyub Sultanda, Topqapıda, Misir çarşısında, Haliçdə, Üsküdarda ona tarixdən günümüzə Türkün şöhrətini əks etdirən mehtər marşları dinlədəydim. Kaş ki, edə biləydim bunları!\nİndi siz bu sözləri dinləyərkən O, bir küncdə durub, özünəxas körpə təbəssümü ilə bizlərə baxır. Bəlkə yanımızda, bəlkə qarşımızda, bəlkə də üzərimizdə bir yerdədir. Eynilə “Tütək səsi”ndə qocanın Cümrü üçün söylədiyi kimi: “İndi o, öz aləmindədir”.


Arabic / العربيةEnglishPersian / فارسیFrench / FrançaisHebrew / עבריתRussian / РусскийTurkish / TürkçeAzerbaijani / Azərbaycanca\nBaşqa dillər Arabic / العربيةEnglishPersian / فارسیFrench / FrançaisHebrew / עבריתRussian / РусскийTurkish / Türkçe\nHolokost (yəhudi soyqırımı) tarixin ən böyük faciələrindən biridir. Lakin baş verdiyi vaxt bir çox ölkə səsini çıxarmadan hadisələrə laqeyd qaldı. ABŞ-ın hərəkətə keçməsi çox vaxt çəkdi. İngiltərə nə baş verdiyinin fərqində idi, lakin ilk öncə, Hitleri cəsarətləndirən siyasət yürütdü. Müasir dövrümüzdə Qərb ölkələrində soyqırıma hüquqi status verilmişdir və bu, bir çox ölkənin qanunvericiliyində də öz yerini tapmışdır. Müsəlman dünyasında isə vəziyyət çox fərqlidir.\nMusəvilərin necə qətlə yetirildiyi, qaz otaqları, ölüm düşərgələrinə dair məlumat azlığı və birtərəfli təbliğata görə bir çox müsəlman nasistlərin və tərəfdaşlarının törətdiyi vəhşiliklərə tamamilə biganə qalır. Ona görə bu laqeydliyi aradan qaldırmaq və tarixi həqiqətləri ortaya qoymaq müsəlmanların vəzifəsidir.\nSoyqırım plansız baş vermirdi. Antisemitik inanclara, musəvilərə qarşı keçmişdən qalma nifrətə əsaslanırdı. Hitler milyonlarla insandakı bu qərəzliliyi yenidən canlandırmaq üçün ideoloji təbliğat üsulundan istifadə etdi. Xalqa müraciətlə bütün almanların 1%-indən daha azını təşkil edən musəvilərin amansızcasına məhv edilməsi üçün milyonlarla insanı razı saldı.\nNasistlər almanlarda musəvilərə qarşı nifrət və düşmənçilik hisləri aşılamaq üçün ideoloji təbliğata başladılar. Adolf Hitler 1926-cı ildə "Mənim mübarizəm" (Mein Kampf) adlı kitabında "Təbliğat bütün insanlara bir doktrinanı qəbul etdirməyə çalışır", - deyə yazmışdı. O, musəvilərə və digər azlıqlara qarşı nifrət yaymaq üçün təbliğatdan istifadə etməyi müdafiə edirdi. Nasistlər 1933-cü ildə hakimiyyətə gəldikdə Yozef Gebelsin rəhbərliyi ilə Xalqı Maarifləndirmə və Təbliğat Nazirliyini qurdular. Bu qara piarın məqsədi musəvilərə və digər azlıqlara, yəni "arzu olunmayanlara" qarşı Almaniyada düşmənçiliyi yaymaq idi.\nNasistlər bugünkü BDS (Boykot, Təcrid və Sanksiyalar) hərəkatı kimi antisemit strategiyası ilə musəvi mağazalarını və müəssisələrini boykot etməyə başladılar. Almaniyanın hər yerində musəviləri qorxunc varlıq kimi göstərən, "musəvi məhsullarını almayın" kimi şüarlar əks etdirən afişalar asıldı. 1940-cı ildə antisemit film olan "Ölümsüz musəvi" Almaniyanın bütün kinoteatrlarında nümayiş etdirildi. Məktəblərdə müəllimlər şagirdlərə "musəvi təhlükəsi" ilə bağlı xəbərdarlıqlar edirdirlər. Musəvilər dərslərdə təhqir və pis rəftara məruz qalırdılar.\n20 yanvar 1942-ci ildə Vanzay konfransında yüksək rütbəli almanlar "musəvi probleminin qəti həlli" üçün qərar qəbul etdilər. Bu, kişi, qadın, uşaq və hətta körpə musəvilərin planlı şəkildə məhv edilməsi demək idi. Bu cür barbarlıq nasistlərin işğal etdiyi və nəzarət etdiyi bütün ərazilərdə baş verdi. Qərara uyğun olaraq ölüm düşərgələri yaradıldı. Nasistlər bu düşərgələrdə 11 milyona yaxın insan öldürdülər. Onlardan təqribən altı milyonu musəvi idi.\nHeç kimə sirr deyil ki, nasist Almaniyası müharibə vaxtı bəzi Yaxın Şərq ölkələri liderlərinin dəstəyini qazanmağa çalışırdı. Hitlerin hakimiyyətdə yüksəlişi ilə başlayan musəvi təbliğatı bir çox ölkələrdə müxtəlif sahələrə öz təsirini göstərdi. Yaxın Şərq ölkələrinin bir çoxunda oxşar təbliğat üsullarından istifadə edildi. Radio Berlin musəvilərə qarşı düşmənçilik və nifrət hissləri oyatmaq məqsədilə ərəb və fars fillərində radio yayımlarına başladı. Bu regionda gənclər üçün musəviləri düşmən kimi səciyyələndirən təhsil proqramları hazırlandı.\nBu gün dünya əhalisinin böyük hissəsi soyqırımı ya eşitməyib, ya da ki, inkar edir. Musəvilərə qarşı nifrət təlqininin təsirində qalan bəzi müsəlmanlar bu zülmü inkar etməyə meyilli olur. Lakin soyqırımı inkar etmək tarixi həqiqətləri inkar etmək deməkdir.\nSoyqırımı təsdiq və ya inkar etmək nəyə görə bu qədər əhəmiyyətlidir? Bunun səbəbi gələcəkdə musəvilərə və ya başqa irqə, millətə, dinə hər hansı bir zülm olduqda Allahın izni ilə insanların bu zülmü öyrənmiş olmaları və vicdanlarını susdurub baş verənlərə tamaşa etmək əvəzinə zülmə qarşı çıxmalarıdır. Müsəlmanlar haqsızlığa qarşı mübarizə gücünü hər zaman Allaha olan imanlarından alaraq ədalətsizliyə qarşı qəhrəmancasına ayaqda durmalıdırlar.\nBir çox insanın soyqırım dəhşətinə qarşı laqeydliyi və məlumatsızlığı davam edən qara piar və dezinformasiyadan qaynaqlarnır. Təbliğat, böhtan və dezinformasiyanın rolu çox vaxt kifayət qədər vurğulanmır. Lakin yalanların və böhtanların rolunu bilmək gündəlik həyatda soyqırım anlayışına məna qazandırır və əxlaqı, həyati dəyərləri qorumağın vacibliyini ortaya qoyur. Vicdanlı insanlar şeytani ideologiyalara və nifrət mesajlarına qarşı cəsarət, qətiyyət və dürüstlük aşılamalıdırlar.\nMüsəlmanlar eyni zamanda böyük mədəniyyət kampaniyası başlatmalıdırlar. Savadlı müsəlmanlar bəşəriyyətin indiyə qədər gördüyü ən böyük faciədən biri üçün zəmin hazırlayan siyasəti bilməyənlərə açıqlamalıdırlar. Ədaləti müdafiə edən, məzlumları qoruyan, onlara şəfqət və mərhəmət göstərən İslam prinsiplərini yenidən canlandırmaq çox vacibdir.\nİstər siyasi, istər dini lider olsun, bütün müsəlman liderlərin mühüm vəzifəsi var. Onlar İslamın belə bir nifrətə və ya zülmə heç vaxt imkan verməyəcəyini bildirməli və izah etməlidirlər ki, Qurana görə zülmə məruz qalan bütün insanların hüquqlarını qorumaq müsəlmanların vəzifəsidir. İnsanların vicdanını oyatmaq və bu kimi faciələrin yenidən baş verməsinin qarşısını almaq çox vacibdir və müsəlmanların mənəvi vəzifəsidir.\nAdnan Oktarın “The Jerusalem Post”da (İsrail) yayımlanan məqaləsi:


Şəkidə arzuolunmaz hadisə\nŞəkidə arzuolunmaz hadisə baş verib\n11:32 13.11.2017 (Yenilənib 11:37 13.11.2017)\nQoyun otaran kişi bədbəxt hadisənin qurbanı olub\nBAKI, 13 noyabr — Sputnik. Şəkinin Küdürlü kəndində arzuolunmaz hadisə baş verib. Sputnik Azərbaycan-ın bölgə müxbiri xəbər verir ki, sözügedən kəndin sakini, 1937-ci il təvəllüdlü Zakir Murtuz oğlu Şabanov, kəndin dağlıq ərazisində qoyun otaran zaman ehtiyatsızlıqdan dərəyə yıxılıb.\nMüxtəlif dərəcəli ağır bədən xəsarətləri alan 80 yaşlı Zakir Şabanov, yaxınlarının köməkliyi ilə yaşadığı evə aparılıb. O, evə gətirildikdən bir qədər sonra aldığı ağır xəsarətlərdən dünyasını dəyişib.\nZakir Murtuz oğlu Şabanov, Küdürlü kəndi, Şəki\n5-ci mərtəbədən yıxılan uşaq öldü\nBakıda 4-cü mərtəbədən yıxılan uşaq sağ qalıb\nOtel pəncərəsindən yıxılıb öldü\nSərnişin relslərin üzərinə yıxıldı


Mikronidlinq ⋆ Science Of Beauty\nƏsas səhifə » Bestsellerlər » Mikronidlinq\nÜzü cavan saxlamaq, qırışmasının qarşısını almaq və yaxud bu prosesi bir qədər gecikdirmək, dərini təravətli saxlamaq üçün ağılagəlməz üsullar icad olunub. Bunlardan biri də insanın öz qanı ilə həyata keçirilən mikronidlinq prosedurdur.\nDəri xüsusi aparat vasitəsilə deşilir və müəyyən preparatlar ora yeridilir.\nProsedurun əsas məqsədi dəridə mikro iynələrlə kanallar açmaqdır ki, bu da öz növbəsində dərinin aktivləşdirilməsi, (kollogen, elastin və hialuron turşusunun istehsalını təmin edən Fibroblastları aktivləşdirir) stimulyasiyası ve regenerasiyasının gücləndirilməsinə səbəb olur. Bu, dərinin zədələnməsinin qarşısını almaq üçündür.\nBu proseduru kollagen stimuleedici terapiya da adlandırmaq olar. Sadəcə dəri qanadıldığına görə, üzdə qırmızı qan effekti yaradır.\nBu üsuldan deformasiyaya uğramış dəri relyefinin hamarlaşdırılması ,genişlənmiş məsamələrin sıxlaşmasında, dərinin tonusunun və elastikliyinin artırılması, hiperpiqment ləkələrin müalicəsi, çapıqların, yanıqların, Akne sonrası çapıqların, Sellulitin müalicəsində, və s. geniş istifadə edilir.\nProsedurun ardıcıllığı belədir:\n– Üzün təmizlənməsi\n– Anestetik krem çəkilməsi\n– Mezopreparatların çəkilməsi\n– Dermapenlə işləmə.\nMikronidlinqdən sonra üzdə 3-4 gün qızartı olur. Sonra yüngül qabıqlanma olur. Prosedur 15 gün fasilə ilə tətbiq olunur .\nLike it? Share in social networks\nMore on the Bestsellerlər\nhttp:// Saç mezoterapiyası . Gözəl saçlara sahib olmaq üçün, hərşeydən öncə saç köklərinin sağlamlığına və baş dərisinə kifayət miqdarda qida maddələrinin getməsinə xüsusi diqqət yetirmək ...\nLazerli lipolazer – bugünkü gündə kontur plastikasında inqilabi bir metod sayılır. Lazerli liposaksiya - əməliyyatsız liposaksiyanın daha bir məşhur metodudur. Lazer hələ lap çoxdan, effektivliyi və ...


Müəllim şikayəti – Şəmil Sadiq | SENET.AZ\nBuradasınız: Ana səhifə / Manşet / OxucuKlubu / Şəmil Sadiq / Sənət xəbər / Yazarlar / Ədəbiyyat / Müəllim şikayəti – Şəmil Sadiq\nMüəllim şikayəti – Şəmil Sadiq\n05 May 2018 692 Baxış\nTəhsil problemlərindən danışılanda daha çox üstündə durulan məsələ valideyn, şagird və məktəb üçbucağını qabardırıq. Bizə görə, valideyn-şagird-məktəb üçbucağı sanki, valideynin də şagird kimi məktəbə gəlməsi, müəllimlə bərabər sinifdə işləməsidir. Əslində isə müəllimin valideynlə əl-ələ verərək cəmiyyət üçün vətəndaş hazırlamalı olduqlarını hamımız bilirik.\nAmma di gəl ki, bu məsələ heç cür baş tutmur: ya valideynin günahından, ya da məktəbin, yəni müəllimin. Bu işdə şagirdlik heç nə yoxdur. Onsuz da o, etdiyini edib, ikisinin arasında körpü yaradıb. Bu ikisi yola getmir ki, getmir. Yəni, bir sözlə, valideynimiz məktəbə gəlmir, məktəbdən qaçır, məktəb onun üçün bir yükə çevrilib, məktəb ona əlavə qayğılar və problemlər yükləyir.\nKimsə deyə bilər ki, bunun birinci səbəbi rüşvətdir. Qəti əleyhinəyəm. Oturub soyuq başla düşünməliyik, axı valideyn məktəbə niyə gəlmir, niyə inanmır? Ümumiyyətlə, valideyn məktəbə niyə gəlməlidir ki? Siz çox baş sındırmayın, mən deyərəm indi.\nValideyn iclaslarını təsəvvür edin. 30-35 nəfərlik bir iclas. Bütün analar gəlib. Sadəcə bir qoca baba, bir də həyat yoldaşınının –“bir get uşağınla maraqlan, tək mənim deyil ki, necə atasan!” – danlağından sonra iclasa gəlib çıxmış ata.\nSinif rəhbəri isə şikayətlənir:\n–Uşaqlarınız zəng vurulan kimi ipdən qurtulmuş dana kimi çölə qaçırlar. Bütün günü dərsdə danışırlar. O Vəli var ha, biz ona otur deməkdən yorulduq, o oturmamaqdan yorulmadı, bütün dərs boyu ayaq üstədir. O gün direktorun yanından elə güllə kimi keçdi ki, lap xəcalət çəkdim Həsənin yerinə. Hər dərsdə yubanırlar, müəllimdən sonra gəlirlər dərsə, hər şeyə gülürlər.\nSonra da digər fənn müəllimləri şikayətlənməyə başlayır:\n–Ərturan məni saymır, dərsimi oxumur, gec gəlir hər dəfə. Necə olur ki, riyaziyyatdan 5 alan uşaq tarixdən 3 alır? Bütün uşaqlar da onun arxasınca gedir, hər dəfə dərsi pozurlar, lazımsız sual verib məni danışdırırlar. Cavab da verməyəndə siz deyirsiniz, niyə uşağın sualına cavab vermirəm. Axı belə olmaz.\nGələk birinci şikayətə, yəni zəng məsələsinə. Əgər bir müəllim dərsdən 2 dəqiqə gec çıxarsa, sonrakı müəllim 2 dəqiqə tez gələrsə, 15-20 dəqiqədən sonra dinləmək və anlamaq üçün zehin qapağı bağlanan uşağa 1 dəqiqə qalır. O da müəllim dərsdən çıxan kimi nəfəs almaq üçün bayıra atılacaq və dərsə də gec gələcək. Ümumiyyətlə, 5 dəqiqəlik zəng 45 dəqiqə üçün çox azdır və bu, uşaqların hərəkət etməsinin qarşısını alır. Üstəlik, dərs maraqsız və yorucu olarsa…\n“Müəllim” sözünü ana dilimizdəki “Öyüdçü” sözü ilə əvəz etsək, görərik ki, şagird məktəbə müəllimdən davranış, mədəniyyət, dinləmə, danışma kimi qaydaları öyrənmək üçün qoyulur. Müəllimin də vəzifəsi zaman-zaman bu problemləri aradan qaldırmaqdır. Amma biz bunları valideynin üstünə atmaqla onu məktəbdən bezdirir, usandırırıq.\nƏgər bir şagird müəllimin dərsindən yayınırsa, dərsləri oxumursa, bir sinif müəllimi bütövlükdə dinləmirsə, deməli, müəllim o sinfi idarə edə bilmir. Bir sinfi idarə edə bilməyən müəllim isə artıq diplom daşıyıcısıdır, məncə. “Müəllim həm də psixoloqdur” prinsipi ilə yanaşsaq, bütün bunların baş verməsində yeganə günahkar onun özüdür. Müəllim hansısa materialı əzbərləyib şagirdlərə danışan robot deyil, müəllim ən islaholunmaz, ailədən yanlış tərbiyə alan şagirdləri düzgün istiqamətləndirməli, onlara təsir edəbilmə gücünə sahib olmalıdır. Bu, yalnız bu günün tələbi deyil, tarixən belə olub. Dərsi maraqsız keçən müəllim uşaqların sevimlisi ola bilmir və o ciddi şəkildə reytinq itirir. Bu gün təhsilin qarşısında duran məsələ şagirdin məktəbdə xoşbəxt olub-olmamasıdır. Araşdırsaq görərik ki, əksər uşaqlar məktəbə həvəslə getmir. Çünki orda yorulur, əylənmir, öyrənmir, öyrəndiyinin nəyə gərəkli olduğunun fərqində deyil. Bunun üçün də müəllimlər dərsi elə qurmalıdırlar ki, şagird onu maraqla dinləsin, onun şəxsiyyətinə hörməti artsın.\nTəhsilimizdə olan ciddi problemlərdən ən əsası müəllimlərimizin valideynə yerli-yersiz şikayətlənməsidir. Məncə, müəllimlərin valideynlə təmasını kəsərək, şagirdin problemlərini psixoloq, ya da məktəb rəhbərliyi valideynə bildirsə və ya müzakirə etsə, ciddi dəyişikliklər görərik. Bunun üçün müəllimin şagirdin sinifdə “burnunu qurdalamasını”, aktivliyini, dəcəlliyini, dərsə qulaq asmamasını, dərsdən qaçmasını bir qayğıkeş ana kimi ataya bildirmədən həll etməsi, onu müxtəlif yöntəmlərlə idarə etməsi vacibdir.\nBu problemlərin fonunda valideynin də öhdəsinə ciddi yük düşür. Yəqin ki, gələn yazılarımda bu mövzuya da xüsusi toxunaram.\nHədəf STEM Liseyinin direktoru\nBölmə : Manşet, OxucuKlubu, Şəmil Sadiq, Sənət xəbər, Yazarlar, Ədəbiyyat\nƏvvəlki yazı İşığımız sönməyəcəkdir – Ömər Faiq Nemanzadə\nNövbəti yazı İnteraktiv Elm Muzeyi açıldı – FOTOLAR


Xəbərlər - Dişli mühəndis işi faydalı ola bilər\nINTECH dişli mühəndisliyi və dizaynında geniş təcrübəyə malikdir və bu səbəbdən müştərilər ötürmə ehtiyaclarına bənzərsiz bir həll axtararkən bizə müraciət edirlər. İlhamdan reallaşmaya, dizayn prosesi boyunca mütəxəssis mühəndis dəstəyi təmin etmək üçün komandanızla yaxından işləyəcəyik. Daxili dizayn xidmətlərimiz və SolidWorks CAD proqramımız bir sıra dişli mühəndisliyi xidmətləri göstərmək üçün bizə inanılmaz mühəndis dəstəyi və imkanlar verir. Bu xidmətlərə aşağıdakılar daxildir:\nTers mühəndislik bir sıra ümumi dişli dizayn problemlərini həll etmək üçün faydalı bir texnika ola bilər. Bu təcrübə dəyişdirilməli olan köhnə, köhnəlmiş bir dişli dişli həndəsəsini təyin etmək və ya orijinal təsvirlər olmadıqda bir dişli yenidən yaratmaq üçün istifadə edilə bilər. Ters mühəndislik prosesi, bir dişli və ya montajı qiymətləndirmək və təhlil etmək üçün onu parçalamağı əhatə edir. Qabaqcıl ölçü və yoxlama vasitələrindən istifadə edərək təcrübəli mühəndis heyətimiz bu sürətinizi dişlinizin dəqiq dişli həndəsəsini təyin etmək üçün istifadə edir. Oradan orijinalın bir nüsxəsini yarada və dişlilərinizin tam istehsalını idarə edə bilərik.\nGeniş miqyaslı istehsaldan danışarkən dişli mühəndisliyi və dizaynı çox vacibdir. İstehsal üçün dizayn, məhsulların dizaynı və ya mühəndisliyi prosesidir, buna görə də onların istehsalı asan olur. Bu proses potensial problemlərin dizayn mərhələsində erkən aşkarlanmasına imkan verir ki, bu da onları aradan qaldırmaq üçün ən az vaxt tələb edir. Ötürücü dizaynı üçün dəqiq dişli həndəsə, möhkəmlik, istifadə olunan materiallar, hizalama və s. INTECH, istehsal edilə bilməsi üçün dişli dizaynında geniş təcrübəyə malikdir.\nSıfırdan başlamaqdansa, INTECH sizə orijinalları istehsal etməməyimizə baxmayaraq dişlilərin yenidən dizayn edilməsi imkanı verir. Viteslərinizin yalnız kiçik təkmilləşdirmələrə və ya tamamilə yenidən qurulmasına ehtiyac olsun, mühəndis və istehsalat qruplarımız dişli keyfiyyətini yaxşılaşdırmaq üçün sizinlə işləyəcəkdir.\nSaysız müştərilərə ehtiyac duyduqları dəqiq həlləri yaratmağa kömək etdik.


Dayanacaqlarda "Bakı Kart" terminalları quraşdırılır - FOTO » "Gündəlik" İnformasiya Agentliyi\nArtıq Bakının bir neçə avtobus dayanacağında "Bakı Kart" terminalları quraşdırılıb. Terminallarda "Bakı Kart"-ın əldə edilməsi və "Bakı Kart"ın balansının artırılması da mümkündür.\n"Bakı Kart" adlı terminallar Bakı Metropoliteni ərazisi ilə yanaşı, Bakının bir neçə avtobus dayanacağında da quraşdırılıb.\nTerminallarda "Bakı Kart Məhdud istifadə üçün" kartının balansı artırılması mümkün deyil. Təkcə, "Bakı Kart" plastik kartına sahib olan sərnişinlər terminal vasitəsilə öz balansını artıra bilər.\nBakuBus MMC-dən Xeberler.az-a bildirilib ki, terminallar adətən BakuBus MMC-yə məxsus olan marşrutların Bakı şəhərindəki dayanacaqlarında quraşdırılır. Həmçinin, bildirilib ki, Bakı dayanacaqlarında terminalların quraşdırılması sifariş əsasında həyata keçirilir.\nQeyd edək ki, 2015-ci avqustun 8-dən etibarən Bakı Metropoliteni QSC gediş haqqının ödənilməsi üçün "Bakı Kart" və "Bakı Kart Məhdud istifadə üçün" nağdsız ödəniş kartlarının istifadəsinə başlayıb. Həmin tarixdən etibarən həm metroda, həm də BakuBus avtobuslarında bu kartlardan istifadə etmək mümkündür.\n"Bakı Kart"ın satış qiyməti 2 manat, 1 gediş haqqının qiyməti isə 20 qəpikdir.\nYeni metro stansiyaları nə vaxt istifadəyə veriləcək?\nTaksilər üçün aylıq dayanacaq haqqı müəyyənləşdi\n"Bakı-Sumqayıt qatarında pulsuz Wi-Fi var"


Sumqayıt dövlət büdcəsindən dotasiya alacaq | SUMQAYITXEBER.COM\nSUMQAYITXEBER.COM > SUMQAYIT > Sumqayıt dövlət büdcəsindən dotasiya alacaq\nSumqayıt dövlət büdcəsindən dotasiya alacaq\nMüəllif: sumqayitxeber.com • Tarix: 30 İyul 2013 • Baxış sayı: 226 dəfə • Şərh yoxdur\nTweetHər il dövlət büdcəsi təsdiq olunanda millət vəkilləri şəhər və rayonlara mərkəzdən daha az vəsaitin ayrılması üçün öz təkliflərini irəli sürürlər. Bununla belə Gəncə şəhəri hələ dövlət büdcəsindən dotasiya alan şəhərlər sırasındadır.\nHər il dövlət büdcəsində mərkəzləşdirilmiş xərclərdən yerli xərclərə daha az vəsaitin ayrılmasına çalışılır. Milli Məclisin iqtisadi siyasət komitəsinin üzvü Vahid Əhmədov bildirib ki, ötən il yalnız 1 rayona mərkəzdən vəsait ayrılmayıb.\nVahid Əhmədov- millət vəkili: “2012-ci ildə yalnız Abşeron rayonu idi ki, mərkəzdən ona heç bir vəsait ayrılmırdı. Yalnız yerli gəlirlər hesabına bütün iqtisadi inkişafını təmin edirdi. Çox böyük tikintilər aparırdı. 2013-cü ildə bu rəqəm 3-ə çatdı. Abşerondan başqa, Sumqayıt və Şirvan şəhəri bu siyahıya daxil oldu. Ümumi götürdükdə bizim istəyimiz odur ki, rayonların əksəriyyəti özünü təmin edə bilsin. Yəni mərkəzdən vəsait almasınlar”.


Avropa məhkəməsindən 8 azərbaycanlı jurnalistə rədd cavabı\n13 İyun 2013 10:20\nAvropa İnsan Hüquqları Məhkəməsi Azərbaycandan 8 jurnalistin şikayəti ilə bağlı qərarını elan edib.\nAPA-nın məlumatına görə, məhkəmə Konvensiyanın 35-ci maddəsini rəhbər tutaraq barışıq sazişi ilə bağlı yazışmalar ərəfəsində şikayətçilərin barışıq sazişinin məxfi saxlanması qaydalarını pozmasını əsas tutaraq şikayəti qəbul edilməyən sayıb.\nQeyd edək ki, jurnalistlər – Qənimət Zahidov, Şahvələd Namazov (Çobanoğlu), Rauf Abbasov (Arifoğlu), Azər Abbasov (Ayxan), Elşad Məmmədov, Zabil Nəcizadə (Müqabiloğlu), Etibar Ağayev (Seyidağa) və Mehman Əliyev 2007-ci il iyunun 12-də Bakıda piket keçirmək üçün Bakı şəhər İcra Hakimiyyətinə müraciət ediblər. Lakin İcra Hakimiyyəti onlara istədikləri yeri deyil, başqa bir yeri təklif edib. Bununla razılaşmayan jurnalistlər isə Sabir bağında toplaşaraq piket keçirmək istəyiblər. Lakin polis onlara imkan verməyib və 4 nəfər Səbail rayon 9 c-u Polis Bölmədinsə 2 saat saxladıqdan sonra sərbəst buraxıb.\nBundan sonra jurnalistlər məhkəməyə müraciət ediblər. Bütün məhkəmə instansiyaları onların şikayətlərini rədd edib. Avropa İnsan Hüquqları Məhkəməsinə göndərilən şikayətdə polisin aksiyaçılarla kobud davranması və məhkəmələrin işini düzgün araşdırmaması qeyd olunub.\nAvropa İnsan Hüquqları Məhkəməsi ilə tərəflər arasında şikayətlə bağlı kommunikasiya başlayıb. 2011-ci ilin iyun ayında hökumət şikayətçilərə barışıq sazişi barədə təklif göndərib. Həmin ilin avqust ayında bir neçə qəzetdə barışıq sazişinin şərtləri və bununla bağlı şikayətçilərin və vəkillərinin münasibəti ilə bağlı yazılar dərc edilib.\nHökumət şikayətçilərin barışıq sazişinin şərtlərini pozduğunu əsas gətirərək, onun qəbul edilməyən sayılması barədə Avropa Məhkəməsinə müraciət ünvanlayıb. Şikayətçilər barışıq sazişi ilə bağlı vəkillərinin onlara məlumat vermədiyini əsas göstərərək, Avropa Məhkəməsindən şikayətə baxılaraq qərar çıxarılmasını xahiş ediblər.\nMəhkəmə Konvensiyanın 35-ci maddəsini rəhbər tutmaqla, barışıq sazişi ilə bağlı yazışmalar ərəfəsində şikayətçilərin barışıq sazişinin məxfi saxlanması ilə bağlı qaydaları pozmasını əsas tutaraq şikayəti qəbul edilməyən sayıb.


Nə murdarlıq, eybəcərlik varsa, bizimkilər onun beşqat artığını bacarır. Məsələn, iş başında ölmüş işçinin elə həmin gün işdən qovulduğunu eşitsəniz, heç təəccüblənməyin. Burası Azərbaycan olduğundan, belə pis əməllərə hər addımbaşı rast gələ bilərsən...\nYollarda təmizlik işləri aparanlara guya işıq saçan gödəkçə veriblər ki, iş başında olarkən sürücülər onları görə bilsinlər. Deyirlər, həmin gödəkçələrin işıqları bir neçə gün bərq vurub, sonra "Azərişığ"ın əlikəlbətinli işçiləri borclu abonentlərin işığını kəsən kimi, gödəkçələr də işıqsız qalıb.\nƏslində, gödəkçələrin işıqlandırılmasına bir neçə süpürgəçinin bir-birinin ardınca maşınla vurulmasından sonra başlanmışdı. Süpürgəçilərin iş başında həyatlarını itirməsiylə nəticələnən yol qəzalarından birinin məhkəməsi davam edir. Koroğlu metrostansiyası ilə Zabrat qəsəbəsi arasında sərnişin daşıma ilə məşğul olan 148 saylı avtobusun sürücüsü Əflatun Cəfərovun məhkəməsində maraqlı bir fakt ortaya çıxıb. Demə, yol qəzasında həyatını itirən süpürgəçi Şıxməmməd Yadigarov heç süpürgəçi deyilmiş. Hər halda, məhkəmədə hakimin iş materiallarına istinadən dediklərindən belə anlaşılır.\nElə Şıxməmməd Yadigarovun oğlu Mehman Yadigarov da Sabunçu Rayon Mənzil Kommunal Təsərrüfat Birliyinə gedərkən, ona belə deyiblər. M.Yadigarov hadisədən sonra Sabunçu Rayon Mənzil Kommunal Təsərrüfat Birliyinə gedərək, atasının həyatını itirdiyini deyib. "Təsəvvür edin ki, üç gün keçmişdi, amma zəbərləri yox idi".\nSabunçu Rayon Mənzil Kommunal Təsərrüfat Birliyində M.Yadigarova da əvvəlcə Ş.Yadigarovun onların işçisi olmadığını deyiblər. Amma oğul mühasibatlıqdan soruşub, ordan "işçimizdir" söyləyiblər.\nDemə, MKTB Ş.Yadigarovu hadisə baş verən gün işdən qovubmuş. Adamı işdən necə çıxarıblarsa, bu addımı atanlar evlərində şirin-şirin yuxulayanda Şıxməmməd Yadigarov küçə süpürürmüş? Bu necə işdən çıxarmadır ki, işdən çıxarılanın bundan xəbəri olmur? Belə işdən çıxarma olarmı ki, işdən çıxarılan xoruzun birinci banında hər gün təmizlədiyi yolu süpürür və elə iş başıncada qəza nəticəsində həyatını itirir?\nVallah, nə murdarlıq, iyrənclik, insanlıqdan kənar iş varsa, bizimkilər bunu yaxşı bacarır. Əslində, Sabunçu Rayon Mənzil Kommunal Təsərrüfat Birliyinin "Şıxməmməd Yadigarov bizim işçimiz deyil" sözləri həmin birlikdə çalışan digər işçilərin də həyatıyla oynamaq deməkdir. Demək, Allah uzaq eləsin, sabah başqa bir işçinin başına hansısa bədbəxt hadisə gəlsə, həmin Mənzil Kommunal Təsərrüfat Birliyi yenə də eyni addımı atacaq.\nKəsəsi, Sabunçu Rayon Mənzil Kommunal Təsərrüfat Birliyinin bu işi özünü proseslərdən təmizə çıxarmağa yönəlmiş bir addımdır. İnsan həyatına bu qədər laqeyd yanaşmaq insanlığa sığmayan bir işdir...


İstanbul Bilgi Universitetində attestat balı ilə təhsil imkanı! – All DesiGn\nPosted in Universitet\tİstanbul Bilgi Universitetində attestat balı ilə təhsil imkanı!\nPosted on İyun 11, 2013 by LaruT\tTürkiyənin yeganə beynəlxalq universiteti olan Bilgi Universitetində bakalavr və magistr programlarına müraciət və təhsil almaq imkanı artıq daha sadədir!\nİstanbul Bilgi Universiteti Türkiyənin ən qədim Vəqf universitetlərindəndir. Burada təhsil tamamilə ingilis dilindədir.\nLiverpul Universiteti, London School of Economics və bu kimi dünya səviyyəsində tanınmış 350′dən çox universitetdə tələbə mübadiləsi proqramları və ikili diplom proqramları təqdim edən Bilgi Türkiyədə Laureate Beynəlxalq Universitetlər Şəbəkəsinin ilk və yeganə üzvüdür.\nBilgi universiteti təhsil davam edən müddətcə təcrübə imkanı, dünyanın ən yaxşı universitetlərində magistratura imkanı, sağlamlıq sığortası, tələbə klubları, tələbə yataqxanaları, ictimai fəaliyyətlər təqdim edən və İstanbulun mərkəzindən Taksim meydanından 5 dəqiqə uzaqlıqda yerləşən və şəhərin ən yaşıl universitet şəhərciyidir.\nBilgi Universitetində təhsil almaq istəyən azərbaycanlı namizədlərin müraciətlərinin qiymətləndirilməsi üçün (nəzərə alınması) orta təhsil sənədlərinin (attestat) orta qiyməti minimum 60% olmalıdır.\nMüraciət üçün lazım olan sənədlər:\nIELTS və ya TOEFL balı (əgər varsa)\nƏgər namizədin IELTS və TOEFL nəticəsi varsa, namizəd ingilis dili hazırlığından azad olmaqla yanaşı, Bilgi Universitetinin keçirdiyi ingilis dili imtahanında uğurlu nəticə göstərib hazırlığı keçə bilər.\nUniversitet Azərbaycanlı tələbələrə 50% təqaüd verir. Təqaüd sonrası illik ödəniş Hüquq, mühəndislik və Memarlıq fakültələri üçün 9720 $, digər fakültələr üçün isə 8100 $ olacaq.\nProqramlar haqqında ətraflı məlumat almaq üçün aşağıdakı linkə daxil ola bilərsiniz:\nGraphic Designer\tView All Posts\tEtiketlənmiş: istanbul bilgi,liverpul,london school of economics,magistr,sinin,zind\tYazı naviqasiyası\nÖncəki yazı Marmara universitetində 2013-2014 cü il üçün magistratura və Doktorantura pilləsinə qəbul başladıSonrakı yazı Kolaj sənəti


Maliyyə Bazarlarına Nəzarət Palatası: “Bashak İnam Sigorta” şirkətinin öhdəliklərinin bölgüsü haqqında qərar verilməyib ABC.AZ\nMaliyyə Bazarlarına Nəzarət Palatası: “Bashak İnam Sigorta” şirkətinin öhdəliklərinin bölgüsü haqqında qərar verilməyib\n17 noyabr, Fineko/abc.az. Azərbaycanın ləğv edilmiş “Bashak İnam Sigorta” sığorta şirkətinin öhdəlikləri başqa şirkətə ötürülməyəcək.\nMaliyyə Bazarlarına Nəzarət Palatasından Fineko/abc.az AİA-nə verilən məlumata görə, Palata tərəfindən belə bir qərar qəbul edilməyib.\n“Sığorta qanunvericiliyinə əsasən, sığortaçının ləğv edilməsi haqqında məhkəmə qərarı qəbul edildikdən sonra 30 iş günü müddətində ləğv edilən sığortaçının ləğvetmə komissiyasının üzvlərinin siyahısı məhkəməyə təqdim edilməlidir. Lakin məhkəmə tərəfindən sığorta şirkətinin məcburi qaydada ləğv edilməsi barəsində hələ qərar verilməyib”, - Palatadan belə bildirdilər.\nHəmçinin Palatadan xəbər verildi ki, şirkətin öhdəliklərinin icrası, məhkəmə qərarı verildikdən sonra nəzərdə tutulur. Bu səbəbdən də, ləğv edilmiş “Başak İnam” şirkətinin öhdəliklərinin ötürülməsi barədə heç bir qərar verilməyib.\nŞirkətin öhdəliklərinə gəlincə, avtomobil, əmlak və kredit sığortası üzrə bu 259 539 manat təşkil edir və bunun 2021-ci ilə qədər təmin ediləcək.\nAçar sözlər: Bashak İnam Maliyyə Bazarlarına Nəzarət Palatası


www.XALQXEBER.az » Cəmiyyət » Siqaret çəkənlər 500 manat cərimələnsin! - Deputatdan təklif\nBu gün Milli Məclisin Əmək və sosial siyasət, İnsan hüquqları və Hüquq siyasəti və dövlət quruculuğu komitələrinin birgə iclası keçirilib.\nİclasda “Tütün məmulatlarının istifadəsinin məhdudlaşdırılması haqqında” qanun layihəsi III oxunuşda müzakirə edilib.\nLayihə haqqında məlumat verən Milli Məclisin Əmək və sosial siyasət komitəsinin sədri Hadı Rəcəbli bildirib ki, layihə Milli Məclisin spikeri Oqtay Əsədovun dəstəyi ilə hazırlanıb. Komitə sədri bildirib ki, qanun layiəsi ilə bağlı dinləmələr keçirilib:\n“Hesab edirəm ki, qanun layihəsi plenar iclasa çıxarılaraq qəbul oluna bilər və daha sonra lazım olsa, yenidən qanun layihəsinə qayıtmaq mümkündür. Bu qanun sağlam həyatın təbliği və gənc nəslin sağlam böyüməsinə töhfə verəcək”.\nQanun layiəsinin müzakirəsi zamanı çıxış edən deputat Fazil Mustafa bildirib ki, son zamanlar Milli Məclisdə qəbul edilən qanunlar arasında “Tütün məmulatlarının istifadəsinin məhdudlaşdırılması haqqında” qanun layihəsi mühüm hadisə kimi qiymətləndirilə bilər.\nO, qeyd edib ki, buna əməl etməyi düşünən insanların sayı çoxdur: “Hesab edirəm ki, qanun layihəsinin ilkin mərhələdə tətbiqində problem olacaq. Bu baxımdan onun ilkin tətbiqi üçün maarrifləndirməyə ehtiyac var. Lakin ümumilikdə qanun çox yüksək səviyyədə hazırlanıb”.\nDaha sonra çıxış edən deputat Məlahət İbrahimqızı deyib ki, qanun hər kəsin hüquqlarını qoruyacaq səviyyədədir. Tütünlə bağlı daha çox şadlıq evlərində xüsusi problemlərin olduğunu deyən M.İbrahimqızı qanunda sərt müddəaların olmasını təklif edib.\nMillət vəkili Rövşən Rzayev qanun layihəsinin müasir dövr üçün vacib olduğunu deyib. Deputat qanun layihəsində cərimələrin artırılmasını təklif edib.\n“Qanun layihəsində Metropoliten ərazisində tütün məmulatlarından istifadə edənlər üçün 100 manat cərimə nəzərdə tutulub. Lakin metro ərazisində insanların çoxluğunu nəzərə alsaq düşünürəm ki, bu cərimənin 500 manata çatdırılması təqdirəlayiq olar”.


Ondan bunu soruşacağam. Bu maneə nədir?\n2021, 29 Noyabr, Bazar ertəsi, Bakı vaxtı 04:26\n"Bu işi görüb qurtarınca qorxa-qorxa yan-yörəyə baxdı; onu görən olmamışdı, hamı yatırdı."\nÜçüncü dərəcəli vaqonun silkələnməkdən cingildəyən tutqun pəncərə şüşəsinin arxasında, bozumtul rəngdə görünən narın yağış çisələyirdi, tərləmiş şüşənin qarşısından ötdükcə, sanasan üzüb keçirmiş kimi görünən, yolqırağı topalanmış ağcaqayın ağaclarının yaşıl çətirləri gündoğan çağının alaqaranlığında qaramtıl rəngə çalırdı.\nDəmiryolu boyunca uzanan teleqraf dirəklərindən asılmış düzxəttli məftillər, hansısa bir ritmə uyubmuş kimi, enib qalxırdılar.\nGözlərindən yuxu, üzündən qayğı yağan Kostrov məftillərin bu qaramtıl xətlərini izləyir, aradabir gözlərini yumub, relslərin taqqıltısını saymaqla gözlərini vaxtında açaraq məftillərin bağlandığı ağ rəngli çini doğanaqların pəncərənin qarşısında görünəcəyi anı tutmağa çalışırdı.\nYuxusuz və narahat keçirdiyi gecədən sonra bu məşğuliyyəti onu azacıq da olsa əyləndirirdi.\nTverdən başlayaraq, bütün yol boyunca, hər şeyi unudub yuxuya dalmaq istəsə də, uyuya bilməmişdi. Tez-tez açılıb örtülən qapıdan içəri dolan soyuq hava üzünə, boyun-boğazına toxunduqca, soyuq barmaqların təması kimi onu diksindirmiş, yuxusunu pozmuşdu.\nYa da, biraz sonra, yenicə yuxuya getmək istəyəndə yaxınlıqdan ötən hansısa konduktor onun ayaqlarına ilişib keçmiş, ağır çəkmələrini ucadan taqqıldadaraq uzaqlaşmışdı. Elə bil, yuxusu da bu taqqıltı səslərinin ardınca düşüb qaçmış, gözdən itib əlçatmaz olmuşdu.\nBundan başqa da, Kostrovu çulğamış yuxusuzluq ovqatı artıq dayanıqlı bir hala keçmiş və qıraqdan gələn hər bir səs, bədəninin hər bir tərpənişi bu ovqatı daha da gücləndirməyə başlamışdı, görünür, iradəsinin bu xarici qıcıqlardan asılı bir duruma düşüb gücsüzləşə biləcəyini dərk edən şüuru, bunun qarşısını almaq üçün dirəniş göstərməyə başlamışdı.\nO, uzun bir müddət uzandığı yerdə qurcalanmış, tütün çəkmiş, özünü yuxuya vermək üçün yüzəcən saymağı sınamışdı, ancaq saymağın onu biraz da artıq qıcıqlandırıb özündən çıxardığını duyub, artıq bu gecə yatmağın heç bir anlamı qalmadığını kəsdirmişdi. Durumun qaçılmazlığını dərk eləməsi onun gərilmiş əsəblərini az da olsa toxdatmışdı.\nKostrov qadının qatara haçan mindiyini sezməmişdi. Görünür, bu, ötəri və şıltaq bir yuxuya daldığı, az sonra isə qatar təkərlərinin hay-küylü nəğməyə bənzəyən taqqıltısına ayıldığı qısa bir anın içində baş vermişdi.\nQadın bərk-bərk şala bürünüb sakit və dərin bir yuxuya dalmışdı, bu durumunda o, xumarlanıb yatan sevimli və gözəl bir pişik balasını andırırdı.\nOnun üzündən və bədəninin quruluşundan – gənclik çağını yaşayan bədən ilə ruhun qovuşmasından doğan bir uşaq məsumluğu və arxayınlığı duyulurdu. Qatar yırğaladığından, onun qara və gur saçları saçaqlanıb gicgahının şəffaf-ağımtıl dərisi altından gözə çarpan göyümtül damarının və qırmızımtıl rəngli kiçik qulağının üstünə dağılmışdı.\nRusiya. Qatar gedir\nSinəsinin enib-qalxmasından onun aramla və dərindən nəfəs aldığı duyulurdu, başının altında ağ krujevalı üzlük çəkilmiş qalın yastıq vardı, əllərini qoşalayıb yanağının altına qoymuşdu.\nKostrov, bir müddət, üçüncü dərəcəli vaqonun bunca hay-küyü və narahatlığı içində beləcə sakit və dərin yuxuya gedən bu qadına həsədqarışıq bir sayğı ilə tamaşa elədi.\nO, papirosu sağ əlində tutub çəkir, sol əli ilə isə, ara vermədən qarşı oturacaqda uzanmış qıza sarı yayılmaq istəyən tüstü burumlarını var gücü ilə kənara qovmağa çalışırdı.\nKostrov, qarşı oturacaqda uzanan qonşusunu görən kimi onun subay bir qız olduğunu düşünmüşdü, ancaq nədən belə düşündüyünü araşdırıb ayırd eləməyə hövsələsi çatmamışdı.\nQız çox bərk yuxuya getmişdi, ancaq papirosun tüstüsü onu narahat eləyib yuxudan ayılda bilərdi. Ona görə də Kostrov bir yandan almaq istədiyi ləzzətdən boyun qaçırmamaq, başqa yandan da, bu gənc varlığı narahat eləməmək üçün papirosunu tələsik sümürüb söndürdü, kötüyünü döşəməyə tulladı.\nVaqon dartınaraq irəliyə can atdıqca pəncərənin şüşəsi cingildəyir, yağış damcılarının döyəclədiyi vaqonun damı isə təbil kimi səslənirdi, ancaq bütün bu hay-küyə baxmayaraq, qırmızımtıl yarımqaranlığa bürünmüş çirkli zalda Kostrovdan başqa hamı yatmışdı.\nBir tərəfdə əyninə yun ingilis jileti, ayaqlarına butulkaşəkilli dəri çəkmə geyinmiş şişman tacir uyumuşdu; o biri tərəfdə geyimindən dəmiryol məmuru olduğu bilinən birisi yumaq kimi yığılıb yatırdı və bu durumda onun pencəyinin yaxalığına bərkidilmiş, peşəsini bilindirən yaşıl kant da gərəksiz və yararsız bir bəzək təsiri buraxırdı; birazca aralıda çit yaylıq bağlamış başını zənbilin üstünə qoymuş bir qadın yatırdı, qarşı oturacaqda yatan qız isə bu mənzərəni tamamlayırdı.\nŞəhərdə, insan münasibətlərinin dayanıqlı olduğu və şablonlaşdığı bir mühitdə, yaxınlıqda uzanıb yatan tanış olmayan bir qadının iki addımlığında oturan yad bir kişinin gözlərini ona dikib baxması çox qəribə və anlaşılmaz görünərdi. Ancaq burada, yolda, üzdən körpəyə bənzəyən bu qızın iki addımlığında oturub onun yatmağına beləcə istiqanlıq və sentimentallıqla tamaşa eləmək, – bu durumun süni olaraq yaranmasına baxmayaraq – Kostrova çox təbii və gözəl görünürdü.\nGənc bir qız şirin-şirin yatırsa və onun başının üstünü kəsdirib dayanan gənc, habelə, güclü bir kişi oyaqdırsa, bunun səbəbi ancaq, onun gənc qadının yuxusunun keşiyini çəkməsi, başqalarının onun yuxusunu poza bilməsinə qarşı dayanması ola bilərdi. Bu məqamda məntiqli görünən belə bir xəyal Kostrovun ürəyinə yatırdı. Üstəlik, yuxusunun keşiyində dayandığını sandığı qız da çox gözəl və cazibəli idi.\nO, ağlına gələn bu düşüncələrdən xoşallanıb gülümsədi, çəkmələri oturacağa toxunub səs salmasın deyə, ehtiyatla ayağını ayağının üstünə aşırdı; hay-küylü gecə qatarında sakitcə uyuyan gənc qızın yuxuya dalmış yapşıqlı bədən quruluşuna baxdıqca, qapaqları ağırlaşmış yarıyumulu gözləri aldığı bu həzzdən yorğunluğunu çıxarıb dincəlirdi.\nYalqız və yarıyuxulu Kostrov bir anlığa gözlərinin önünə belə bir durumu gətirdi: o, evlidir və gənc xanımı ilə uzaq bir səfərə çıxıb. Xanımı da elə qarşı oturacaqda yatan qızdır; o, özünə sevimli olan bir adamın yaxınlıqda olmasından arxayınlaşıb sakitcə yatır.\nBir-iki dəqiqə keçəcək; yatmış qız yerində quradalanacaq, öncə boynu açılacaq, üstündəki şal sürüşüb döşəməyə düşəcək və onun boynu ilə döşləri, habelə, gecə paltarına bürünmüş bütün başqa bədən gözəllikləri də qabaracaqdı.\nO isə, səssizcə, qızın yatağına yaxınlaşacaq, onu oyatmamağa çalışaraq şalı yerdən qaldırıb bu, uyuyan sevimli varlığı ona bürüyəcək, özü isə ruhundan saçılan bu incə və istiqanlı qayğılarının istisinə qızınacaqdı. Qız oyananda öncə bir, sonra o biri gözünü açacaq, günəşin şüaları Kostrovu tanıyan və ona sadiq olan bu, xeyirxahlıq yağan gözlərdə cilvələnəcəkdi...\nDərin yuxuya dalmış qız, aradabir, açılmağa başlamış çiçək qönçəsini andıran qalın və islaq dodaqlarını tərpədirdi. Kostrovun baxışları onun dodaqlarına sancılıb qaldı və kiminsə şövqlə toxunduğu simin səsləndiyi sayaq, içindən bir təbəssüm dalğası keçdi.\nDərindən nəfəs alıb ayaqlarını biri-birinə daha da bərk sıxan qız əllərindən birini yanağının altından çıxardı və əli yavaşca oturacağın qırağına sarı sürüşüb ağır-ağır aşağı sallanmağa başladı. Yöndəmsiz duruma düşən əlini yığışdırmaq üçün qız, qeyri-şüuri olaraq, qolunu dirsəkdən bükdü, ancaq bu cəhdi, əlinin aşağı dartılan ağırlığı qarşısında davam gətirə bilmədi və əli yenidən sürüşüb havadan asılı qaldı.\nQızın əlini yöndəmsiz durumdan çıxarmaq istəməsi bir neçə dəfə təkrarlandı, ancaq hər dəfə də, əli yenidən qayıdıb havadan asılı qalırdı, görünür, çox bərk yuxuya getdiyindən, əlini azad eləmək üçün ayılmağa çətinlik çəkirdi.\nPayız gecəsi vaqona sarmaşıb onunla yanaşı qaçırdı, pəncərədən baxanda onun titrək qara üzü görünürdü, ancaq aradabir, onun üzündə haradan düşdüyü bəlli olmayan sirli işıq şüaları da cilvələnirdi.\nKostrov səs salmadan, çəkingənliklə əyildi, yavaşca, qızın əlini qaldırdı. Qızın əli ağır və isti idi. Ancaq qızın qolunu dirsəkdən əyib onun əlini yenidən oturacağın üzərinə qoymaq istəyəndə anlaşılmaz bir utancaqlıq duyğusu onu tutub saxladı və o qızın əlini buraxıb geri çəkildi. Birdən qız ayıla və onun bu qayğısını pis yerə yozub inciyə bilərdi. Onun bu istiqanlığı qız üçün yad idi və onun belə bir qayğı göstərməyə haqqı yox idi.\n“Nə üçün belə olmalıdır?”, “Bütün bunların anlamı nədir axı?”–deyə Kostrov beynində dolaşan bu sualları özündən soruşdu, yeni bir papiros yandırıb çəkməyə və onu yuxulu bir insana dostcasına yardım eləməyə qoymayan bu maneənin nə demək olduğunu anlamağa çalışdı. – “Mən onun üçün narahatlıq yarandığını görürəm. Onu bu durumundan çıxarıb narahatlığından qurtarmaq istəyirəm. Burada pis nə var? Mənim bu davranışım nə üçün anlaşılmazlıq yarada, ən pis halda isə, baş konduktorun məni məzəmmət eləmək üçün buraya gəlməsi ilə qurtara bilər? Mənim üçün bu məsələ aydındır: bu durumda ona yardım eləməyə haqqım yoxdur, elə bu qız da, sözsüz, belə düşünür. Axı nə üçün?”\nCavab özünü çox gözlətmədi və bir an sonra aşağıdakı sözlər dilinin ucundan asılıb qaldı: “bu, çox qəribə görünərdi”... bu cavabın arxasında isə həyatın axmaq və iyrənc məntiqi dayanırdı.\nAncaq Kostrov bu məntiqi şüurundan qovub çıxararaq yalnız, indi qarşılaşdığı bu durumla bağlı fikir yürütməyə başladı. Biraz sonra düşüncələri dalana dirəndi, dəyirman daşı kimi yerində dayanıb fırlanmağa başladı.\n“And olsun allaha, qız yuxudan ayılanda bunu ondan soruşacağam. Çox maraqlıdır... Ondan bunu soruşacağam: yuxuda olanda düşdüyünüz hansısa narahatlığı tanımadığınız bir adam aradan qaldırarsa, siz buna yaxşımı yanaşardınız?”\nO, qızın havadan asıldığından damarları köpürüb üzə çıxan biləyinə və əlinə baxdıqca ürəyində bir də, indicə əl çəkdiyi istək baş qaldırdı: yenidən qızın əlini qaldırıb yöndəmli şəkildə oturacağın üstünə qoymağı qət elədi.\nBir neçə an çəkən bu gərgin düşüncələrdən sıxılan Kostrov birdən qızardı və ürəyinin bərkdən döyünməyə başladığını duydu, sonra uyumuş qızın havadan asılıb yellənən əlini özünün güclü əllərinin arasına alıb yastığın üstünə qoydu və şalı yüngülcə sürüşdürüb onun üstünü örtdü. Bu işi görüb qurtarınca qorxa-qorxa yan-yörəyə baxdı; onu görən olmamışdı, hamı yatırdı.\nO, indi qonşusunun ayılmasını istəyirdi və arxayınlıqla bunu gözləyirdi. Qızın əlini oturacağın üstünə qoyandan bir an sonra o, yuxudan ayıldı. Onun geniş açılmış, hələ də nə baş verdiyini anlamayan qonur gözləri Kostrova dikildi. Kostrov ona sarı əyilib baxışlarına toxdaq bir ifadə verərək dedi:\n– Xanım qız, mən...\n– Hə? Nə? Nə üçün?..–qız yuxulu və həyəcanlı bir səslə danışmağa başladı və yerində azacıq dikəlib qarşı oturacaqda oturan bu, iri gövdəli və ciddi adamın ondan nə istədiyini anlamağa çalışdı.\n– Xanım qız, yuxuda ikən əlinizin yöndəmsiz bir vəziyyətə düşdüyünü gördüm, onu qaytarıb yastığınızın üzərinə qoydum... Siz buna görə inciyirsinizsə onda gördüyüm bu işə görə öz peşmanlığımı bildirmək istərdim, mən sizin narahatlığınızı aradan qaldırmaq istəyirdim, bundan başqa heç bir fikrim yoxdur...\nO, ürəyindən keçənləri olduğu kimi deyib susdu.\n– Boş şeydir,–qız dilləndi və sakitləşib başını yenidən yasdığın üzərinə qoydu.–Gərək narahat olmayaydınız... Sağ olun.\nGündoğan çağının alatoranında boz rəngə çalan çiskin yağış pəncərəyə cırpılıb səslənirdi, ara vermədən enib-qalxan teleqraf məftilləri səssizcə uzanıb gedirdi. Gənc, iri gövdəli, yuxusuz bir insanda, qarşılaşdığı bu təsadüfdən, bütün bir günə yetəcək kiçik bir ümid yaranmışdı – o, səmimiyyətin gücünə inanmağa başlamışdı.


Boykot çağırışına kimlər qoşulacaq? - Müxalifət partiyalarından təpki\n17 Sentyabr 2015 12:15\nMəlum olduğu kimi “Azadlıq - 2015" bloku noyabrın 1-də keçiriləcək parlament seçkilərini boykot edib və digər müxalifət partiyalarını da onları dəstəkləməyə çağırıb. Görəsən bu çağırışları digər partiyalar qəbul edəcəklərmi?\nMəsələ ilə bağlı Müsavat partiyasının Divan üzvü Nemət Kərimli AzNews.az-a açıqlamasında bildirib ki, partiya seçkidə iştirakla bağlı qərar versə də, istənilən vaxt boykot məsələsi gündəmə gələ bilər: "Boykot etmək hər hansı bir şəxsin hüququdur. Biz də bu hüquqdan istifadə edə bilərik. Müsavat partiyası parlament seçkisində iştirak etmək haqqında qərar verib. Ancaq seçkinin istənilən mərhələsində proseslə əlaqədar yığışıb məsələni gündəmə gətirib müzakirə edə bilərik".\nAzərbaycan Milli İstiqlal Partiyasının sədr müavini Elşən Mustafayev isə qeyd edib ki, qurum parlament seçkilərində sona kimi iştirak edəcək: "Gedişlər bu ilki parlament seçkisinin 2010-cu ildəkindən daha da kəskin olacağını deyir. Biz isə partiya olaraq, seçkidə iştirak etmək üçün qərar verdik. Hər bir partiya təbii ki, qarşısında maneə, təzyiq görürsə, onu müdafiə etməlidir, yəni hər hansı qərar verməlidir. Bizim partiyanın namizədləri 4-5 gündür ki, Dairə Seçki Komissiyalarına müraciət ediblər. Onların əksəriyyəti hazırda imza toplamaqla məşğuldur. Bu günə kimi partiya olaraq irəli sürdüyümüz namizədlərə təzyiq, maneə olunması ilə bağlı elə bir xəbər almamışıq. Amma vəziyyəti gündəmdə saxlayırıq. Təbliğat və təşviqat prosesində nələrin olacağı məlum deyil. Biz sona kimi seçkidə iştirak edib parlamentdə təmsil olmaq istəyirik. Digər partiyaların da qərarına hörmətlə yanaşırıq".\nÜmid Partiyasının sədri, millət vəkili İqbal Ağazadə də AzNews.az-a seçkidə iştirakın tərəfdarı olduğunu deyib: "Biz boykot haqqında qətiyyən düşünmürük. Seçkidə iştirakın tərəfdarıyıq. Hesab etmirik ki, bölgələrdə namizədlərimizi ruh yüksəkliyi ilə qarşılayarlar və onlar problem yaşamayacaq. Biz bu problemi 2010-cu ildə də yaşamışıq. Ona görə də düşünmürəm boykot çıxış yolu olsun. Seçkiləri demokratikləşdirməyin tərəfdarıyam. Bizim bir məqsədimiz var - demokratik vərdişlərin sıradan çıxmaması. Boykot yol deyil. Onsuz da seçkiyə zəif münasibət var. Biz bu münasibətlərin gücləndirməyin, partiyaların yeni müstəviyə çıxmalarının tərəfdarıyıq".


İsa Muğanna tarixi gerçəklərin obrazlı təcəssümünə çevrilmiş bir çox əsərlərin müəllifidir - AZƏRTAC – Azərbaycan Dövlət İnformasiya Agentliyi\nAstara, 1 dekabr, Bağır Əliyev, AZƏRTAC\nİsa Muğanna tarixi gerçəklərin obrazlı təcəssümünə çevrilmiş bir çox əsərlərin müəllifidir.\nAZƏRTAC-ın bölgə müxbiri xəbər verir ki, bu fikir Astara şəhərindəki Heydər Əliyev Mərkəzində müasir Azərbaycan nəsrinin görkəmli nümayəndələrindən biri, Xalq yazıçısı İsa Muğannanın anadan olmasının 90 illiyinə həsr olunmuş tədbirdə səsləndirilib.\nTədbir iştirakçıları əvvəlcə İsa Muğannanın həyat və yaradıcılığına həsr olunmuş sənədli filmə baxıblar.\nHeydər Əliyev Mərkəzinin fondunun baş mühafizi Elza Kazımovanın Xalq yazıçısının 90 illik yubileyi ilə bağlı məruzəsi dinlənilib.\nQeyd olunub ki, Azərbaycan Respublikasının Prezidenti İlham Əliyevin Sərəncamına əsasən Xalq yazıçısının 90 illik yubileyi ilə əlaqədar ölkəmizin hər yerində olduğu kimi, Astara rayonunda da müxtəlif tədbirlər keçirilir.\nDiqqətə çatdırılıb ki, İsa Muğanna mədəni-mənəvi dəyərlərin qorunması naminə ədəbi prosesə istiqamət verən müxtəlif mövzularda əsərlər yaradıb və xalqın çoxəsrlik bədii-mədəni fikir xəzinəsini daha da zənginləşdirib. Xalq yazıçısının yaradıcılığı bütövlükdə ana dilinə həssas yanaşmanın və onun poetik imkanlarından yüksək sənətkarlıqla bəhrələnmənin bir nümunəsidir.\nAZERTAG.AZ :İsa Muğanna tarixi gerçəklərin obrazlı təcəssümünə çevrilmiş bir çox əsərlərin müəllifidir


Oxu.az - Pandemiya xəstəxanasının həkimi: “Peyvənd olunmamış vətəndaşların koronavirusdan müalicəsi pullu olmalıdır”\nPandemiya xəstəxanasının həkimi: “Peyvənd olunmamış vətəndaşların koronavirusdan müalicəsi pullu olmalıdır”\nAzərbaycanda bu gün virusa yoluxanların sayı stabil olaraq 1500-2000 nəfərdir. Vəziyyəti bir qayda olaraq, həmişə mövsümi soyuqdəymə və SARS artımının müşahidə olunduğu payız-qış mövsümü də daha ağırlaşdırır.\nMedia.Az pandemiya klinikasının infeksionisti Polina Əliyeva koronavirus xəstəxanalarındakı vəziyyət və peyvənd olunmuş vətəndaşlar arasında yoluxma halları barədə danışıb.\n- Son zamanlar peyvənd olunmuş vətəndaşlar daha çox xəstələnirlər. Bunun səbəbi nədir?\n- Anlamaq lazımdır ki, peyvənd infeksiyadan 100 % qorumur. Məsələ bundadır ki, peyvənd olunmuş şəxs xəstəliyi daha yüngül formada keçirir.\n- Amma elə hallara da rast gəlirik ki, pasiyent peyvənd olunsa da, xəstəliyi çox ağır formada keçirir...\n- Razıyam. Ancaq həmin şəxslər, bir qayda olaraq, xroniki xəstəliklərdən əziyyət çəkənlərdir. Ümumiyyətlə, bu məsələyə başqa prizmadan yanaşmaq lazımdır. Təsəvvür edin, əgər insana peyvənd vurulmasaydı, nə baş verərdi. Çox güman ki, xəstəlik ölümlə nəticələnərdi.\nBundan əlavə, peyvəndlərin effektivliyini unutmaq olmaz. Məsələn, “SinoVac”da bu 72%-dən 91 %-ə qədər dəyişir. Beləliklə, peyvənd edilmiş 100 nəfərdən 15-20-si xəstələnə və infeksiyanı ağırlaşmalarla keçirə bilər. “Sputnik”in effektivliyi 70 %-dən 90 %-ə qədər, “Pfizer”də 80 %-dən 97 %-ə qədər, “AstraZeneca”da 70 %-dən 81 %-ə qədərdir. Sonuncu müəyyən yanaşı xəstəliklər olan 60 yaşdan yuxarı xəstələrin peyvənd edilməsi üçün istifadə olunur.\n- Şayiələrə görə, “AstraZeneca” “yan təsirlərin” sayına görə ən təhlükəli olandır...\n- Müəyyən klinik sınaqların nəticələri tromboembolik ağırlaşmaların inkişaf ehtimalını göstərdi. Ancaq bu, peyvənd olunanların yalnız kiçik bir hissəsində mümkündür. Bundan əlavə, digər peyvəndlər də oxşar risk daşıyır. Unutmayaq ki, koronaviruslu xəstələrdə daha pis tromboembolik ağırlaşmalar mümkündür.\n- Səhiyyə Nazirliyindən verilən məlumata görə, COVID-19-a qarşı peyvəndin əks göstərişi ilə bağlı arayış aşağıdakı xəstəlikləri olan şəxslərə verilir: nəzarət olunmayan epilepsiya növü, kəskin koronar sindrom, həmçinin allergik və onkoloji xəstəliklər, qan dövranı sisteminin ağır xəstəlikləri, xroniki qaraciyər və ağciyər xəstəlikləri.\n- Və peyvəndin komponentlərinə qarşı dözümsüzlüyü olan insanlar!\n- Bəs insan vaksinin tərkib hissələrinə qarşı dözümsüzlüyünün olub-olmadığını əvvəlcədən necə bilə bilər?\n- Allergik anamnez deyə bir anlayış var. Uşaq vaxtı hamımız peyvənd olunmuşduq və elə anamnezdə insanın peyvəndlərə reaksiya verib-vermədiyi qeyd olunur.\nMüvafiq olaraq, əgər bu, uşaqlıqda olmayıbsa, çətin ki, indi ola. Amma nəzərə alsaq ki, bu vaksin yenidir və vətəndaşlar əvvəllər peyvənd olunmayıblar, sualınız kifayət qədər ədalətlidir. Lakin insanlar başa düşməlidirlər ki, bu gün pandemiya ilə mübarizənin yeganə effektiv yolu peyvənddir.\nSizə deyə bilərəm ki, xəstəxanaya yerləşdirilən 175 nəfərdən 154-ü peyvənd olunmayıb, cəmi 21 nəfər peyvənd olunub. 52 ağır xəstədən yalnız beşi vaksin vurdurub, qalanları təəssüf ki, vurdurmayıb. Süni tənəffüs aparatında olan 33 xəstədən yalnız 1-i peyvənd olunub, qalanları isə peyvənd olunmayıb. Bunlar 2021-ci ilin noyabr ayı üçün real statistikadır. Düşünürəm ki, bu siyahıdakı peyvənd edilənlər çox güman ki, peyvəndin təsir etmədiyi 10 % -ə daxildir.\n- Peyvəndin təsirsiz olduğu vətəndaş kateqoriyası var?\n- Əlbəttə. Bir qayda olaraq, hər 10 nəfərdən biri belədir.\n- Peyvənd mövzusunu davam etdirərək deyək ki, əgər insan birinci dəfə “SinoVac” ilə peyvənd olunubsa, Azərbaycanda mövcud olan peyvəndlərdən hər hansı biri “booster doza” ola bilərmi?\n- Bəli. Əsas odur ki, ilk iki doza eyni dərmanla hazırlansın.\n- Bir çox həkimlər üçüncü dozanın sonuncu olmadığını deyirlər...\n- İndi bunu demək çətindir. Bu xəstəliyi nə qədər çox öyrənsək, bu tip suallara cavab vermək bir o qədər asan olar. Üçüncü dozanın sonuncu, bəlkə də dördüncü, beşinci olacağını dəqiq deyə bilmərəm...\n- Belə çıxır ki, pandemiya hələ uzun müddət bizimlədir?\n- Əvvəldə dediyim kimi, bu, beş il davam edəcək. Amma indiki kimi qorxulu olmayacaq. Yeri gəlmişkən, bu həftə ABŞ-ın “Pfizer” əczaçılıq şirkəti COVID-19 üçün yeni dərmanının klinik sınaqlarının ikinci mərhələsinin məlumatlarını təqdim etdi. “Paxlovid” adlı kapsul dərmanı bu infeksiyaya yoluxmuş birinin xəstəxanaya yerləşdirilməsi və ya ölüm riskini 89 % azaldır. Rusiya Səhiyyə Nazirliyi burun spreyi şəklində “Sputnik V” koronavirus peyvəndinin sınaqlarının ikinci mərhələsini təsdiqləyib. Ola bilsin ki, yaxın gələcəkdə xəstəlikdən tamamilə qoruyacaq bir dərman ortaya çıxacaq. Bəlkə də, olmayacaq... Hələlik, gələcək üçün qərarlar vermək çətindir.\n- Ümumiyyətlə, belə bir təəssürat yaranır ki, indi yoluxanlar koronavirusu daha ağır keçirirlər...\n- Sizinlə razıyam. Virus daim mutasiyaya uğrayır və bu gün mənim təxminlərimə görə, Azərbaycanda təkcə yeni “Delta” ştammı yox, “Delta+” tüğyan edir. Baxmayaraq ki, hələlik bunun laboratoriya təsdiqi yoxdur.\n- Xəstəxanalarda vəziyyət necədir?\n- Ağır. Reanimasiyada boş yerlər çox azdır.\n- Bu nə ilə bağlıdır? Axı bizdə əhalinin artıq təxminən 50 %-i peyvənd olunub.\n- Bilirsiniz ki, bir çox vətəndaş pandemiyaya öyrəşib və artıq onu ciddi qəbul etmir. Son ana qədər insanlar testdən keçmirlər və özləri özlərini müalicə etdikləri vaxt koronavirusa yoluxduqlarını bilmirlər. Nəticədə onlar son dərəcə ağır vəziyyətdə xəstəxanaya yerləşdirilirlər. Və bir qayda olaraq, ağır xəstələrin 90 %-i peyvənd vurdurmayanlar olur.\n- Koronavirusa neçə dəfə yoluxmaq mümkündür?\n- Azərbaycanda koronavirusa kütləvi şəkildə təkrar yoluxma halı müşahidə olunmur. Bir qayda olaraq, bu, ən azı altı aydan sonra baş verir. Və ilk dəfəkidən dəfələrlə asan keçir.\n- Sizcə, nəhayət bizdə kollektiv immunitet nə vaxt formalaşacaq?\n- Düşünürəm ki, yalnız əhalinin 90 %-i peyvənd olunandan sonra bu olacaq. Həqiqətən peyvənd olunanlardan söhbət gedir, “kağız üzərində” olanlardan yox...\n- “Kağız üzərində” peyvənddən söz düşmüşkən, bunların hamısı vaksinasiyaya könüllü məcburiyyətdən irəli gəlir...\n- Bilirsiniz, hesab edirəm ki, bütün bu məhdudiyyətlər, söhbət bəzi qapalı tipli yerlərdə COVID pasportu tələbindən gedir, götürülə bilər. Amma eyni zamanda, dünyanın bir çox ölkələrində olduğu kimi, peyvənd olunmayanlar üçün koronavirusun müalicəsi pullu olmalıdır. Düşünürəm ki, bundan sonra peyvəndə yanaşma dəyişəcək.\nAgentlikdə işləmək istəyənlərin NƏZƏRİNƏ: Vakansiya var\nGüneyli gənclər Azərbaycan şəhərlərinin adlarının təhrif edilməsinə etiraz ediblər - FOTO\nHelikopter qəzasında həlak olan hərbçilərimizin cənazələri ailələrinə təhvil verilir - YENİLƏNİB + FOTO/VİDEO


27.10.2012 - Dövlət Sərhəd Xidmətinin Mətbuat Mərkəzinin Məlumatı\n2012-ci ilin oktyabr 26-da DSX-nin əməkdaşları tərəfindən Cəlilabad rayonu ərazisində Irandan Azərbaycana silahlı sərhəd pozmanın qarşısı alınmışdır.\nBеlə ki, Cəlilabad rayonunun Kürünc kəndi ərazisindəki sərhəd zastavasının xidməti ərazisində saat 01:30 radələrində silahlı şəxslərdən ibarət qrupun Iran ərazisindən dövlət sərhədini pozaraq Azərbaycan ərazisinə kеçmələri müşahidə olunmuşdur. Sərhəd pozucularının qarşısı alınarkən onlar sərhədçilərə qarşı odlu silahdan atəş açmışlar. Sərhəd naryadının cavab atəşi nəticəsində sərhəd pozucularından 1 nəfəri yaralanmış, digər sərhəd pozucuları gеriyə Iran ərazsinə qaçmışlar. Hadisə yеrində saxlanılmış IIR vətəndaşı 1989-cu il təvəllüdlü Əli Qurbanvəndə ilkin tibbi yardım göstərilərək Biləsuvar rayonu mərkəzi xəstəxanasına çatdırılmış, Bakıdan göndərilmiş yüksək ixtisaslı həkimlər tərəfindən üzərində cərrahiyyə əməliyyatı aparılmışdır. Hazırda sərhəd pozucusunun vəzyyəti kafidir.\nHadisə yеrinə baxış zamanı 1 ədəd 5,45 kalibrli AKS-74 markalı 764 nömrəli avtomat silah və 24 ədəd 5,45 mm-lik güllə gilizləri aşkar olunmuşdur. Araşdırma zamanı Iran ərazisinə qaçmış sərhəd pozucularından birinin şəxsiyyəti müəyyən olunmuşdur, Azərbaycan ərazisinə kеçmiş silahlı dəstənin digər üzvlərinin aşkarlanması və saxlanılması istiqamətində tədbirlər görülür.\nFaktla bağlı Azərbaycan tərəfinin təşəbbüsü ilə Azərbaycan və Iran sərhəd nümayəndələrinin köməkçiləri səviyyəsində işçi görüş kеçirilmiş, hadisə yеrinə birgə baxış kеçirilmiş, ərazidə aşkar olunmuş dəlillər, silah və istifadə olunmuş sursatlar qarşı tərəfin nəzərinə çatdırılmışdır. Görüş zamanı dövlət sərhədində narkotik vasitələrin qaçaqmalçılığı ilə məşğul olan, o cümlədən odlu silahdan istifadə еtməklə sərhədi pozan şəxslər barədə dəfələrlə məlumat vеrilməsinə baxmayaraq müvafiq tədbirlərin görülmədiyi bir daha IIR rəsmisinin diqqətinə çatdırılmış, hadisə iştirakçısı olan digər sərhəd pozucusunun saxlanılması, aparılmış araşdırmaların nəticələri barədə AR tərəfinin məlumatlandırılması və gələcəkdə bu kimi hadisələrin təkrarlanmaması üzrə təxirəsalınmaz tədbirlərin görülməsi tələb olunmuşdur.\nBaş vеrmiş hadisə ilə əlaqədar Azərbaycan Rеspublikasının Biləsuvar məntəqəsi üzrə sərhəd nümayəndəsi tərəfindən IIR-in Aslandüz məntəqəsi üzrə sərhəd komissarına еtiraz məktubu təqdim еdilmişdir.\nDövlət Sərhəd Xidməti tərəfindən cinayətkar dəstəninin digər üzvlərinin ifşa olunaraq cinayət məsuliyyətinə cəlb olunması istiqamətində əməliyyat-istintaq tədbirləri davam еtdirilir.